qundao/data-zh-poetry huggingface dataset:
李谪仙醉草清平调
作者：林鹏霄
朝代：清

谱出清平雅调和，谪仙醉态喜高歌。名花自古能倾国，不是狂言醉后多。
潜园探梅
作者：林鹏霄
朝代：清

行尽长桥与短桥，名园览胜值花朝。逋仙去后寒香在，多少春光慰寂寥。
老妓
作者：林鹏霄
朝代：清

空馀白发对妆楼，一曲琵琶一曲愁。回首五陵年少客，而今谁与数缠头。
仿孙观察诗和茝生见寄
作者：林鹗
朝代：清

记得去年无射月，河桥分手上扁舟。我吟锦瑟故多病，君抱瑶琴且莫愁。渐近自然沙落雁，于无相与海浮鸥。可能暂作罗昭谏，也向溪山访旧游。
东渡感事呈唐维卿方伯家时甫星使兼怀幕府诸公·其三
作者：林鹤年
朝代：清

赤嵌营连壮海山，红毛城畔唱刀环。晋公节钺平淮蔡，汉相旌旂扫洞蛮。鲲岛浪淘朝雨过，鹿门波撼夜潮还。平原子弟怀风义，卜式忧时鬓已斑。
东渡感事呈唐维卿方伯家时甫星使兼怀幕府诸公·其二
作者：林鹤年
朝代：清

目极楼船济六师，江淮遮蔽此藩篱。雨馀莫忘谈墙筑，米短何堪议灶炊。渡海神仙工点铁，逢场傀儡惯牵丝。重瀛但祝销兵气，筹笔无劳疏十思。
东渡感事呈唐维卿方伯家时甫星使兼怀幕府诸公·其二
作者：林鹤年
朝代：清

目极楼船济六师，江淮遮蔽此藩篱。雨馀莫忘谈墙筑，米短何堪议灶炊。渡海神仙工点铁，逢场傀儡惯牵丝。重瀛但祝销兵气，筹笔无劳疏十思。赤嵌营连壮海山，红毛城畔唱刀环。晋公节钺平淮蔡，汉相旌旂扫洞蛮。鲲岛浪淘朝雨过，鹿门波撼夜潮还。平原子弟怀风义，卜式忧时鬓已斑。驿路萧萧识马周，鸢肩翻悔稻粱谋。关河歧路英雄泪，暮夜中庭妾妇羞。枕畔南柯原梦幻，袖中东海祇浮沤。我来共索梅花笑，清博头衔不夜侯。
东渡感事呈唐维卿方伯家时甫星使兼怀幕府诸公·其四
作者：林鹤年
朝代：清

驿路萧萧识马周，鸢肩翻悔稻粱谋。关河歧路英雄泪，暮夜中庭妾妇羞。枕畔南柯原梦幻，袖中东海祇浮沤。我来共索梅花笑，清博头衔不夜侯。
东渡遇洪荫之有赠·其一
作者：林鹤年
朝代：清

郭泰同舟日，髯苏出狱年。天涯仍是客，胜侣尚如仙。风定涛还响，烟销月再圆。凭阑观海意，谁为障东川。
乙未五月朔越日全台绅民权推唐中丞总统民主国有纪
作者：林鹤年
朝代：清

天祚扶馀未可知，两河忠义盼星旗。陈桥拥赵兵虞变，酂国封韩帝不疑。执梃降番尊使相，筑台朝汉长蛮夷。五洲琛赆图王会，海上楼船望六师。
五月十三日台北激于和议兵民交变偕家太仆遵旨内渡仓皇炮燹巨浪孤舟濒于危者屡矣虎口馀生诗以志痛
作者：林鹤年
朝代：清

内变方乘外侮忧，掀天波浪截横流。忽惊车鬼方涂豕，始信冠人尽沐猴。猿鹤化来山月黑，鹳鹅声乱阵云浮。沧桑再见田横岛，错计燕云十六州。半壁斜阳列屿空，大江王气黯艟艨。依来刘表原非策，哭到唐衢共效忠。万里随槎虚奉使，千秋孤注误和戎。早闻马后书生谏，得失何心语塞翁。
五月十三日台北激于和议兵民交变偕家太仆遵旨内渡仓皇炮燹巨浪孤舟濒于危者屡矣虎口馀生诗以志痛·其一
作者：林鹤年
朝代：清

内变方乘外侮忧，掀天波浪截横流。忽惊车鬼方涂豕，始信冠人尽沐猴。猿鹤化来山月黑，鹳鹅声乱阵云浮。沧桑再见田横岛，错计燕云十六州。
五月十三日台北激于和议兵民交变偕家太仆遵旨内渡仓皇炮燹巨浪孤舟濒于危者屡矣虎口馀生诗以志痛·其二
作者：林鹤年
朝代：清

半壁斜阳列屿空，大江王气黯艟艨。依来刘表原非策，哭到唐衢共效忠。万里随槎虚奉使，千秋孤注误和戎。早闻马后书生谏，得失何心语塞翁。
偕家时帅内渡留别板桥园五绝
作者：林鹤年
朝代：清

富贵与神仙，撒手便归去。楼阁见五云，十洲更何处。千万买青山，百万筑园墅。海天共结邻，黄鹤忽高举。花石半生心，种松十围长。无限鸟投林，寒露滴清响。人生如轻尘，随处欣所托。坐爱秋月明，不记春花落。瀛岛出岫云，东海润霖雨。不负故乡心，忍望故乡树。
偕家时帅内渡留别板桥园五绝·其一
作者：林鹤年
朝代：清

富贵与神仙，撒手便归去。楼阁见五云，十洲更何处。
偕家时帅内渡留别板桥园五绝·其三
作者：林鹤年
朝代：清

花石半生心，种松十围长。无限鸟投林，寒露滴清响。
偕家时帅内渡留别板桥园五绝·其二
作者：林鹤年
朝代：清

千万买青山，百万筑园墅。海天共结邻，黄鹤忽高举。
偕家时帅内渡留别板桥园五绝·其五
作者：林鹤年
朝代：清

瀛岛出岫云，东海润霖雨。不负故乡心，忍望故乡树。
偕家时帅内渡留别板桥园五绝·其四
作者：林鹤年
朝代：清

人生如轻尘，随处欣所托。坐爱秋月明，不记春花落。
刘渊亭守台南
作者：林鹤年
朝代：清

五百田横气尚雄，曾闻孤岛盛褒忠。誓心天地中原泪，唾手燕云再造功。不信黄金能应忏，谁教赤嵌擅和戎。兵销甲洗天河夜，只手澜回力障东。
家时甫星使端午招同幕府板桥园夜集
作者：林鹤年
朝代：清

海云岛月付沧桑，眼底扶馀识霸王。金谷园亭诗酒录，玉溪身世绮罗场。隔江喧夺龙舟綵，列戟光凝燕寝香。天汉星槎望牛斗，宣防移节镇珂乡。
稻江楼陪刘渊亭林时甫两帅夜话
作者：林鹤年
朝代：清

海寨连标建赤霞，鲲身鹿耳浪淘沙。西山秀夺花双桁，南浦云归月一槎。鹅鹳千军江正肃，貔貅万灶夜无哗。铃辕风静香村寂，隔院鹦哥尚唤茶。
赤嵌城【赤
作者：林麟昭
朝代：清

歌舞楼台半已倾，女墙斜日照孤城。闲庭无复生芳草，复道犹闻唤晓莺。往事空悲时节换，圣朝长幸泰阶平。纵教沙碛千年在，烽静无烟夜月明。
塔山观牡丹
作者：林麟焻
朝代：清

催放鼠姑花信风，锦茵银烛照鞓红。何当澹月慈恩寺，传遍新词到六宫。品题国色总寻常，姚魏争夸压众芳。不是宣和翻旧谱，何人解赏女真黄。
塔山观牡丹·其一
作者：林麟焻
朝代：清

催放鼠姑花信风，锦茵银烛照鞓红。何当澹月慈恩寺，传遍新词到六宫。
塔山观牡丹·其二
作者：林麟焻
朝代：清

品题国色总寻常，姚魏争夸压众芳。不是宣和翻旧谱，何人解赏女真黄。
琉球竹枝词
作者：林麟焻
朝代：清

手持龙节渡沧溟，璀灿宸章护百灵。清比胡威臣所切，观风先到却金亭。徐福当年采药余，传闻岛上子孙居。每逢卉服兰阇问，欲乞嬴秦未火书。日斜沙市趁墟多，村妇青奁藉绿莎。莫惜筹花无酒盏，人归买得小红螺。三十六峰瀛海环，怒潮日夜响潺湲。楼西一抹青林里，露出烟萝马齿山。射猎山头望海云，割鲜挏酒醉斜曛。纸钱挂道松楸老，知是欢斯部落坟。庙门斜映虹桥路，海鸟高巢古柏枝。自是岛夷知向学，三间瓦屋祀宣尼。王居山第兔园开，松枥棕花倚石栽。多少从官思授简，不知若个是邹枚。奉神门内列鹓行，乞把天书镇大荒。唤取金縢开旧诏，侏*𠌯感泣说先皇。閟宫甍桷压山原，将享今看几叶孙。二十七王禋祀在，釐圭锡卣见君恩。译章曾记莋都夷，槃木白狼归汉时。何似岛王怀圣德，工歌三拜《鹿鸣》诗。宗臣清俊好儿郎，学画宫眉十样妆。翘袖招要《小垂手》，簪花砑帽舞山香。望仙楼阁倚崔嵬，日看银山十二回。笙鹤彩云飞咫尺，不教弱水隔蓬莱。纤腰马上侧乘骑，草圈银钗折柳枝。连臂哀歌上灵曲，月明齐赛女君祠。久稽异域岁将徂，自笑流连似贾胡。三老亦知归意速，时时风色相桐乌。
琉球竹枝词·其一
作者：林麟焻
朝代：清

手持龙节渡沧溟，璀灿宸章护百灵。清比胡威臣所切，观风先到却金亭。
琉球竹枝词·其一
作者：林麟焻
朝代：清
体裁：词

手持龙节渡沧溟，璀璨宸章护百灵。清比胡威臣所切，观风先到却金亭。
琉球竹枝词·其七
作者：林麟焻
朝代：清

王居山第兔园开，松枥棕花倚石栽。多少从官思授简，不知若个是邹枚。
琉球竹枝词·其三
作者：林麟焻
朝代：清

日斜沙市趁墟多，村妇青奁藉绿莎。莫惜筹花无酒盏，人归买得小红螺。
琉球竹枝词·其三
作者：林麟焻
朝代：清
体裁：词

日斜沙市趁墟多，村妇青筐藉绿莎。莫惜筹花无酒盏，人归买得小红螺。
琉球竹枝词·其九
作者：林麟焻
朝代：清

閟宫甍桷压山原，将享今看几叶孙。二十七王禋祀在，釐圭锡卣见君恩。
琉球竹枝词·其二
作者：林麟焻
朝代：清

徐福当年采药余，传闻岛上子孙居。每逢卉服兰阇问，欲乞嬴秦未火书。
琉球竹枝词·其二
作者：林麟焻
朝代：清
体裁：词

徐福当年采药馀，传闻岛上子孙居。每逢卉服兰阇问，欲乞嬴秦未火书。
琉球竹枝词·其五
作者：林麟焻
朝代：清

射猎山头望海云，割鲜挏酒醉斜曛。纸钱挂道松楸老，知是欢斯部落坟。
琉球竹枝词·其八
作者：林麟焻
朝代：清

奉神门内列鹓行，乞把天书镇大荒。唤取金縢开旧诏，侏*𠌯感泣说先皇。
琉球竹枝词·其八
作者：林麟焻
朝代：清
体裁：词

奉神门内列鹓行，乞把天书镇大荒。唤取金縢开旧诏，侏■感泣说先皇。
琉球竹枝词·其六
作者：林麟焻
朝代：清

庙门斜映虹桥路，海鸟高巢古柏枝。自是岛夷知向学，三间瓦屋祀宣尼。
琉球竹枝词·其十
作者：林麟焻
朝代：清

译章曾记莋都夷，槃木白狼归汉时。何似岛王怀圣德，工歌三拜《鹿鸣》诗。
琉球竹枝词·其十一
作者：林麟焻
朝代：清

宗臣清俊好儿郎，学画宫眉十样妆。翘袖招要《小垂手》，簪花砑帽舞山香。
琉球竹枝词·其十三
作者：林麟焻
朝代：清

纤腰马上侧乘骑，草圈银钗折柳枝。连臂哀歌上灵曲，月明齐赛女君祠。
琉球竹枝词·其十二
作者：林麟焻
朝代：清

望仙楼阁倚崔嵬，日看银山十二回。笙鹤彩云飞咫尺，不教弱水隔蓬莱。
琉球竹枝词·其十二
作者：林麟焻
朝代：清
体裁：词

望仙楼阁倚崔嵬，日看银山十二回。笙鹤綵云飞咫尺，不教弱水隔蓬莱。
琉球竹枝词·其十四
作者：林麟焻
朝代：清

久稽异域岁将徂，自笑流连似贾胡。三老亦知归意速，时时风色相桐乌。
琉球竹枝词·其四
作者：林麟焻
朝代：清

三十六峰瀛海环，怒潮日夜响潺湲。楼西一抹青林里，露出烟萝马齿山。
泛舟陡门访高元表晚归有述
作者：林鼎复
朝代：清
体裁：古风

归舟泊寺门，风寒声窣窣。泬寥称孤客，疏钟偶然发。晚色灭残霞，隙光生早月。去家千馀里，顾影何滞越。一刺久在怀，漫灭于谁谒。纷余抱素心，不顾怜傲骨。煨芋共老僧，地炉烧榾柮。夜气凉露侵，梵呗初未歇。徂秋复涉冬，风景倏飙忽。东山百世师，胸次涵溟渤。一往有深情，但愁别仓卒。
送张厚载省亲
作者：果仲
朝代：清
体裁：五言律诗

宁亲自当去，路远未歔欷。祖道杯重把，京华到是归。梅花临岸放，江燕背桥飞。御苑春光好，怜君著彩衣。
感咏
作者：果尔敏
朝代：清
体裁：七言律诗

鲸鱼跋浪海天东，牌已传金柱折铜。拔帜几时坚壁垒，降幡一片失艨艟。钱山掷共珠崖弃，西夏私同北狄通。愧我閒曹难报国，何当万里破长风。
卧月
作者：柏古
朝代：清
体裁：五言绝句

古松流水间，击楫歌已歇。高枕纳清风，满蓑散明月。
搆一椽于清风泾黄九烟题曰柏学士茅屋从杜少陵旧题也即步杜韵
作者：柏古
朝代：清
体裁：七言律诗

泾水洋洋可钓鱼，栖迟绝似碧山居。诗交杜甫千秋上，春老陶潜五柳馀。学士清风还拂拂，野人茆屋岂渠渠。年来巳办渔樵事，徒有家传太史书。
清风泾
作者：柏古
朝代：清
体裁：古风

升阜采嘉卉，何必伯夷薇。涉水钓鲜鲤，何必子陵矶。心远隔尘域，崔嵬践危机。绸缪因牖户，雨细花芳菲。种秫造浊醪，织布完春衣。率性全真趣，舍此安适归。
发平干避雨败寺
作者：柏春
朝代：清

竟日平干路，纡回大陆间。寒云难作雨，断阜亦名山。荈饮清泉涩，钟倚老树间。百年余破寺，佛髻堕花鬘。
呈恩缄庵尚书
作者：柏春
朝代：清

将才本天授，生为梁栋资。次亦历兵间，深识行阵机。自从三季来，世降风逾漓。杀机迭相胜，权谋日以滋。苟未历锋镝，乌能工指麾。识途有老马，卒伍咸可师。古今兵家言，方策犹昭垂。胸中罗武库，幻出风云奇。绝学非师授，抵掌承平时。父书纵能读，勿为赵母悲。微兵数逾万，一家萃胡越。势既等乌合，抟沙终坼裂。懵然金鼓间，步伐棼无节。耳目囿韬钤，恩威轻斧钺。未能指臂联，何以著勋烈。古人推腹心，情谊敷恺切。嗜好喜忌殊，才能赢缩别。仁义即法律，沦浃在肤发。齐然为我用，赴蹈亦愉悦。乃知背水师，操术徒诡谲。见贼哗相走，失律则有诛。岂不畏军政，强懦同一途。战罢按功罪，黑白互欺诬。桃僵或李代，攻瑕且掩瑜。计非厉选锋，畴其奋前驱。值兹寇氛恶，同仇极海隅。激扬术匪难，拊循情自孚。岂无翘关材，英风冠万夫。徒木信能示，食駮报可图。盘根畏利器，况乃摧朽株。行军用侦谍，朴与黠相济。纯笃情不欺，儇巧机无滞。虏在吾目中，明镜绝尘翳。亦如血脉流，百骸岂顽痹。事因难见巧，心以定生慧。料敌无遁形，飞腾奋锋锐。傥教择未精，薰莸任同器。讹言乱神明，疑信迭牵制。将如狐听冰，何以决大计。始信用间难，爪探亦非易。
呈恩缄庵尚书·其一
作者：柏春
朝代：清

将才本天授，生为梁栋资。次亦历兵间，深识行阵机。自从三季来，世降风逾漓。杀机迭相胜，权谋日以滋。苟未历锋镝，乌能工指麾。识途有老马，卒伍咸可师。古今兵家言，方策犹昭垂。胸中罗武库，幻出风云奇。绝学非师授，抵掌承平时。父书纵能读，勿为赵母悲。
呈恩缄庵尚书·其三
作者：柏春
朝代：清

见贼哗相走，失律则有诛。岂不畏军政，强懦同一途。战罢按功罪，黑白互欺诬。桃僵或李代，攻瑕且掩瑜。计非厉选锋，畴其奋前驱。值兹寇氛恶，同仇极海隅。激扬术匪难，拊循情自孚。岂无翘关材，英风冠万夫。徒木信能示，食駮报可图。盘根畏利器，况乃摧朽株。
呈恩缄庵尚书·其二
作者：柏春
朝代：清

微兵数逾万，一家萃胡越。势既等乌合，抟沙终坼裂。懵然金鼓间，步伐棼无节。耳目囿韬钤，恩威轻斧钺。未能指臂联，何以著勋烈。古人推腹心，情谊敷恺切。嗜好喜忌殊，才能赢缩别。仁义即法律，沦浃在肤发。齐然为我用，赴蹈亦愉悦。乃知背水师，操术徒诡谲。
呈恩缄庵尚书·其四
作者：柏春
朝代：清

行军用侦谍，朴与黠相济。纯笃情不欺，儇巧机无滞。虏在吾目中，明镜绝尘翳。亦如血脉流，百骸岂顽痹。事因难见巧，心以定生慧。料敌无遁形，飞腾奋锋锐。傥教择未精，薰莸任同器。讹言乱神明，疑信迭牵制。将如狐听冰，何以决大计。始信用间难，爪探亦非易。
周云圃太守游宦粤东
作者：柏春
朝代：清

山左清才骑省郎，期期口吃笑周昌。一官琴鹤艰行李，九曲鱼龙绕故乡。傲骨有时增妩媚，薄醺亦足助清狂。还怜万里饥驱客，海上波涛撼五羊。
晓发正定
作者：柏春
朝代：清

冰合滹沱后，舆梁创构时。乱沙穿水破，孤塔撼风危。野阔狐跳迅，林寒鸟语迟。荒村呼豆粥，犹许疗晨饥。积霭空林外，遥山失翠微。铃声摇乱梦，帘影得朝晖。溜疾水犹活，霜浓沙不飞。劳生尘鞅里，那息汉阴机。
晓发正定·其一
作者：柏春
朝代：清

冰合滹沱后，舆梁创构时。乱沙穿水破，孤塔撼风危。野阔狐跳迅，林寒鸟语迟。荒村呼豆粥，犹许疗晨饥。
晓发正定·其二
作者：柏春
朝代：清

积霭空林外，遥山失翠微。铃声摇乱梦，帘影得朝晖。溜疾水犹活，霜浓沙不飞。劳生尘鞅里，那息汉阴机。
磁州
作者：柏春
朝代：清

太行王屋竞嵯峨，讲武城荒俯逝波。上党雄关通滏口，北平新界画漳河。水村香煮雕菰滑，野市云堆吉贝多。风景江南差可拟，买田竟欲辟烟萝。
东归
作者：柏景伟
朝代：清

溅溅汧水流，郁郁陇山色。从军人归来，倚马行得得。偶贳一壶酒，斜挂锦鞍侧。故乡风物好，客心一何怿。却念时事艰，西顾空太息。
田家杂兴
作者：柏景伟
朝代：清

木以不材寿，王以在璞完。君子贵俭德，荣禄胡可干。涧松何郁郁，岩柏何盘盘。岂不雪霜侵，而能保岁寒。华靡众所趋，寂枯性所安。厉此千秋节，俯仰天地宽。
关山偶感
作者：柏格
朝代：清

西风吹夕阴，万里郁沈沈。古戍荒城废，空山乱石深。地寒多见雪，树老不成林。何为幽并子，长怀出塞心。
挽张百熙联
作者：柏良材
朝代：清
体裁：联

人物盛中朝，有敬舆忠蹇，君实精诚，测海觇星期入相；学风被华夏，看丝绣平原，金铸少伯，哀弦苦曲痛无师。
贺张百熙60寿联
作者：柏良材
朝代：清
体裁：联

关系中国前途，个人幸福即社会幸福；发起文明历史，教育大家兼政治大家。
值班纪事
作者：柏葰
朝代：清

几度暄和几度凉，乱山高下又斜阳。我如开宝间鹦䳇，日向峰头哭上皇。
摄山最高峰
作者：柏葰
朝代：清

石磴层层路几盘，天风高接碧云寒。长江狭甚钟山小，人在最高峰上看。
晨夕
作者：柏葰
朝代：清

晨夕谁从论素心，闭门摇膝且长吟。六经零落余班马，五岳游行负向禽。旧雨不来虚客席，冬官无事点朝簪。海鸥汀鹭皆俦侣，且自浇园学汉阴。
朔平府别张椒云同年
作者：柏葰
朝代：清

兰交喜晤五原间，春暮归来月又弯。使溯张骞穷九塞，政推魏尚泽三关。主人漫拟歌洒待，游子应如倦鸟还。别后与君同怅望，朔云燕树万重山。
昙花图
作者：柏谦
朝代：清

西域谁携仙种回，昙花喜杂瘴烟开。分明遗赠皇华使，不令空王独占来。一帆飘渺驾长川，留取奇花入画妍。却笑君房浮海去，不传芝草长琼田。
昙花图·其一
作者：柏谦
朝代：清

西域谁携仙种回，昙花喜杂瘴烟开。分明遗赠皇华使，不令空王独占来。
昙花图·其二
作者：柏谦
朝代：清

一帆飘渺驾长川，留取奇花入画妍。却笑君房浮海去，不传芝草长琼田。
广东巡抚署联
作者：柏贵
朝代：清
体裁：联

牧令计十年，坐斯堂始愿何尝及此；丝纶蒙两代，奉厥职立心惟矢无欺。
广东抚署联
作者：柏贵
朝代：清
体裁：古风

牧令计十年，坐斯堂，始愿何尝及此；丝纶蒙两代，奉厥职，立心惟矢无欺。
挽伶人翠琴联
作者：某公
朝代：清
体裁：联

生在百花先，万紫千红齐俯首；春归三月暮，人间天上总消魂。
巧对梁章钜句
作者：某医士
朝代：清
体裁：联

一匹天青缎；六味地黄汤。
巧对
作者：某学官
朝代：清
体裁：联

三鸟害人鸦鸽鸨；一水通商满汉洋。
戏改金陵试院联
作者：某广文
朝代：清
体裁：联

三年辛苦，只求两个遗才，倘蒙片念垂思，感深江水；百计哀号，不管八棚伺候，拚著一条老命，撞死钟山。
挽曾国藩联
作者：某方伯
朝代：清
体裁：联

极赞亦何辞，文为正学，武告成功，百世旂常，更无史笔纷纭日；茹悲还自痛，前佐东征，后随北伐，八年戎幕，犹及师门患难时。
自题斋室联
作者：某明经
朝代：清
体裁：联

不成农，不成工，不成商，并不成士；未能琴，未能棋，未能画，亦未能书。
自题斋室联
作者：某明经
朝代：清
体裁：联

何以廪，何以优，自问不知所谓；也无愆，也无孽，还须再看将来。
自题斋室联
作者：某明经
朝代：清
体裁：联

架一把茅，不过些些风月；辟半弓地，也成小小轩窗。
贺成亲王寿联
作者：某枢密
朝代：清
体裁：联

天上有星见丙；人间维岳生申。
题如意联
作者：某相国
朝代：清
体裁：联

如之何如之何者；意在斯意在斯乎。
门联
作者：某秀才
朝代：清
体裁：联

秀而不实；监亦有光。
石氏门联
作者：某翰林
朝代：清
体裁：联

效张公九世同居，看森立兰阶，尽夸才并庞坚，名高羯末；比王烈一乡称善，入馨香芝室，叨许樽陪北海，诗赋南宫。
除日门联
作者：某进士
朝代：清
体裁：联

十年宦比梅花冷；一夜春随爆竹来。
枣花寺
作者：查世官
朝代：清

西风吹客出高城，一角西山放晓晴。落木寺门天远大，荒郊秋雨水纵横。野花当户有寒意，老桧啸空答梵声。初地安心犹未得，夜深孤月上方明。
水乐洞
作者：查世官
朝代：清

岩壑入窈窕，竹树穿纵横。榛莽出伏流，乱石疑列星。迤逦寻水乐，谺然门幽扃。峰峦藏户牖，侧视分径庭。飞尔鸣喑壁，直下如建瓴。锵然一泓水，流作鱼尾形。风水相吞吐，隐隐闻雷霆。仙人奏云璈，玉女叩铜瓶。水故不在乐，乐以水为声。音节出自然，丝竹无此清。乃知太古初，不假器与名。坡翁有钜制，磨字悬青屏。《大雅》久可作，谁与招山灵。惟闻白云外，天风吹泠泠。
法梧门祭酒龛
作者：查世官
朝代：清

昔闻丹丘生，说诗譬诸禅。镜花与水月，应作如是观。维摩本无言，文字皆可删。心通有顿悟，千偈如水翻。当其未悟时，兀兀一蒲团。空明渺众虑，丈室何其宽。先生居上座，瘦骨如瞿昙。庄严具七宝，定慧彻三关。说法用我法，舌本如转环。吾无隐乎尔，香气来旃檀。色相涌空界，四壁开烟峦。白云淡流水，黄叶飞空山。清泉咽幽石，孤花媚秋潭。宗门有了义，此境须微参。啖蜜得真味，食蔗有回甘。作诗呈我佛，弥勒应同龛。
秋望
作者：查世官
朝代：清

俗事了不涉，间居适我情。偶然爱林壑，随意到山城。极浦忽秋色，遥村开晚晴。莫惊摇落意，自有岁寒盟。
风篁岭
作者：查世官
朝代：清

润泉汩汩如鸣琴，疏林隔竹啼幽禽。樵踪细入松阴里，一滃寒绿侵衣襟。竹烟苍苍洗新雨，岩花瑟瑟吹微阴。山中秋色正潇洒，入耳半是笙簧音。初阳一片射林隙，照见匹练悬高岑。湿烟满地飞不去，空翠濛濛落如雨。槐花风里送微凉，梧叶声中忘残暑。老僧肃客具茗碗，采得新旗活火煮。全身似入清凉国，欲觅归途复延伫。
和杜鹃老人寒食后重过花影庵韵
作者：查为仁
朝代：清

飘然楖栗横肩去，梦入邪溪旧来处。一笠应辞燕市尘，孤篷好听江南雨。怊怅庞眉问信稀，樵风泾口鹤重归。几时也泛山阴棹，乞敢天花糁衲衣。
大悲院题壁
作者：查为仁
朝代：清

秋气先林薄，郊行得自娱。官河斜抱寺，野舍近通衢。粥鼓迎人出，畦蔬当砌敷。到来尘虑涤，留客有僧雏。眷此东林社，来寻惠远师。坐深凉意满，吟苦树阴移。白鸟冲残照，青芦响暮飔。一层楼上望，浩荡自伸眉。
大悲院题壁·其一
作者：查为仁
朝代：清

秋气先林薄，郊行得自娱。官河斜抱寺，野舍近通衢。粥鼓迎人出，畦蔬当砌敷。到来尘虑涤，留客有僧雏。
大悲院题壁·其二
作者：查为仁
朝代：清

眷此东林社，来寻惠远师。坐深凉意满，吟苦树阴移。白鸟冲残照，青芦响暮飔。一层楼上望，浩荡自伸眉。
病起郊游用东坡安国寺寻春韵
作者：查为仁
朝代：清

一月不出愁东风，金卮翠杓无人同。鬓丝禅榻成独卧，水边孤负夭桃红。今晨一笑上蓝举，出郭前导双凫翁。清明寒食次第逼，春声吹入饧箫中。画船尾尾移堤外，中有吴儿歌小海。侬亦心如木石枯，不用倾城贻杂佩。锦瑟年华剧可怜，掉头吹落沈郎钱。花前且为留旬日，莫待花残忆花发。
草桥道中
作者：查为仁
朝代：清

草桥南去是吾家，十里青青官柳斜。旧曲何人歌骤雨，荒亭无地问匏瓜。听来野树多啼鴂，望里居民半艺花。笑我淹留似胡贾，每逢佳处即停车。
送宋廷俞还长洲
作者：查为仁
朝代：清

昔我梦江南，如垢思栉沐。幽怀萦千缕，胜鉴觊一蹴。沿缘涉吴会，欢喜到童仆。天霁朗以澄，河转缭而曲。依依接林塘，历历惬心目。言寻鹤涧流，遂憩虎阜麓。远水畛平畴，长松荫低屋。丹枫欹岸明，黄菊绕篱簇。登寺日未斜，陟山风颇肃。遥堞蜿蜒盘，旁塔岋嶪矗。侧睇云唳鸿，俯瞰坂驱犊。林影散参差，盘石互磅礴。绀殿翳龛镫，香厨具茗粥。坐深钟梵沈，吟余木叶秃。积愿起夙疴，清游屏繁缛。送君感前尘，蜡屐定当续。
青县
作者：查为仁
朝代：清

咚咚戍鼓促扬舲，篷底吟成独自听。一色好风刚百里，日斜吹到峭帆亭。
家查客叔招同吴山尊陈荔峰小集
作者：查人和
朝代：清
体裁：七言律诗

渐收檐铎晚风声，一线天光捲幔迎。月共梅花邀客至，窗衔山色放宵晴。陈遵尺牍原无匹，吴质文章旧有名。炉火欲销镫欲灺，起听街鼓报三更。
家查客叔招同吴山尊陈荔峰小集
作者：查人和
朝代：清

渐收檐铎晚风声，一线天光捲幔迎。月共梅花邀客至，窗衔山色放宵晴。陈遵尺牍原无匹，吴质文章旧有名。炉火欲销镫欲黐，起听街鼓报三更。
遣闷
作者：查人和
朝代：清

唾壶敲缺有商声，惊起霜华掠鬓迎。旧梦似烟浑欲散，新愁如雾不成晴。三生杜牧余禅榻，一锸刘伶胜酒名。草草年光容易过，宵来生怕问残更。
秋日同家兰舫叔游菩提山用今雨联吟韵
作者：查人渶
朝代：清

秋阴深处阁钟声，幽径人来鸟解迎。书访古台荒草合，珠明小沼夕阳晴。多红树新添醉，如此青山好隐名。游倦欲投萧寺宿，白云留我坐三更。
秋日同家兰舫叔游菩提山用今雨联吟韵
作者：查人渶
朝代：清
体裁：七言律诗

秋阴深处阁钟声，幽径人来鸟解迎。书访古台荒草合，珠明小沼夕阳晴。无多红树新添醉，如此青山好隐名。游倦欲投萧寺宿，白云留我坐三更。
寄都中诸友
作者：查元称
朝代：清

问讯京华意惘然，花枝酒盏忆当年。旧人无复何戡在，邻瓮难娜毕卓眠。芍药锦屏春似梦，海棠银烛月曾圆。司勋憔悴江乡冷，笠雨蓑云一钓船。
寄都中诸友
作者：查元称
朝代：清
体裁：七言律诗

问讯京华意惘然，花枝酒盏忆当年。旧人无复何戡在，邻瓮难寻毕卓眠。芍药锦屏春似梦，海棠银烛月曾圆。司勋憔悴江乡冷，笠雨蓑云一钓船。
山行
作者：查元称
朝代：清

我爱山居静，不耐山行喧。山意岂有殊，嚣寂情自分。谷深栖夕月，崖回穿朝暾。藓翳石径迷，雨入岚气昏。明霞烛溪练，灌木藏云根。岩花秀以野，丹碧丛纷纭。清辉亦可娱，惜哉非故园。故园正清秋，桂馥芙蓉殷。何当白云棹，言归黄叶村。山中读我书，夙好良所敦。
广陵感旧示陈敏斋
作者：查元称
朝代：清

茱萸湾北路三千，远浦浓春绿罩烟。禅榻落花醒昨梦，玉箫明月奈当年。平生意气行空马，半世功名上水船。差喜元龙豪气在，凌云好著一鞭先。
怡云楼
作者：查元称
朝代：清

我生也有涯，怡情惟涧谷。既辟一廛居，还爱二分竹。何以伴此君，庭宇秀花木。筑楼倚高梧，秋光压栏绿。小亭环石径，藓痕缭而曲。峰隅隐碧桃，篱畔散黄菊。轩光写月容，廊回射霞旭。心旷得天游，邈与清景逐。不堪持赠君，独寐矢薖轴。孰来数晨夕，白云檐际宿。
无端
作者：查元称
朝代：清

塞北燕脂别样红，无端吹影落江东。蛾眉只合长漂泊，错把丹青怨画工。
蓼花和朱椒堂同年韵
作者：查元称
朝代：清

水国西风钓叟家，深红浅紫冷生涯。游龙耐得三秋老，瘦蟹扶来一桁斜。冷雨艳留芦荻岸，残霞凉缋水云槎。清霜寒露枫江晚，此是芙蓉结伴花。
诸泥歌
作者：查元称
朝代：清

蕊阳之山何亭亭，中含玉古元冥精。非石非玉光晶荧，洞见皎日金乌形。昔尧命羿射曜灵，九华晃昱眩目睛。羲仲旸谷贡厥瑛，柱矢一发榑桑清。流传百世等球琳，祓除魑魅冰镜澄。燮理阴阳畴勒铭，民无夭札底太平。方诸空含月魄盈，阳燧徒袭爝火明。何如诸泥视不瞬，但觉胭脂红晕玉盘赪。应侣璇玑明堂登，九如爰祝日之升。扣盘扪籥嗤群盲，日无私照常见黄道行。
雪夜
作者：查元称
朝代：清

朔风吹彤云，寒色一庭满。霏霏六出花，作瑞协璚琯。镫火忽已夕，重阴日苦短。香压萱花冷，春入梅魂暖。幽人感岁晏，悄然坐孤馆。平生松竹心，雅宜冰雪盥。谁令歌阳春，坐见如音罕。山中独高卧，苦忆联吟伴。夜来江湖梦，晨钟忽催断。聊当酌桂酒，酹此白玉碗。薰炉炳明烛，妙曲听缓缓。醉揽黑貂裘，苍茫吹翠管。
五十初度
作者：查元鼎
朝代：清

于今五十犹如此，便到百年已可知。况是身家羁逆旅，恰逢王国用征师。远游岂惮重洋险，大厦难为一木支。草色缘阶删不尽，伥伥行又欲何之。富春江上客星孤，故国田园久已芜。欲报劬劳因负米，谁怜辛苦引群雏。鳌牵瀛海心原壮，书上秦庭计太迂。纵是昨非知伯玉，发添斑白叹头颅。身世浑如不系舟，绝裾温峤悔遨游。功名误尽文章贱，富贵交贻妻妾羞。蝶梦方酣争得鹿，鹊巢初筑让鸣鸠。穷途赖有英豪气，高卧元龙百尺楼。菊英介寿晋芳樽，篱下秋光一样繁。出岫云情怜客意，始衰镜影画诗魂。其何能淑身将隐，无易由言舌莫扪。敢道艾年当服政，寻常显晦不须论。
五十初度·其一
作者：查元鼎
朝代：清

于今五十犹如此，便到百年已可知。况是身家羁逆旅，恰逢王国用征师。远游岂惮重洋险，大厦难为一木支。草色缘阶删不尽，伥伥行又欲何之。
五十初度·其三
作者：查元鼎
朝代：清

身世浑如不系舟，绝裾温峤悔遨游。功名误尽文章贱，富贵交贻妻妾羞。蝶梦方酣争得鹿，鹊巢初筑让鸣鸠。穷途赖有英豪气，高卧元龙百尺楼。
五十初度·其二
作者：查元鼎
朝代：清

富春江上客星孤，故国田园久已芜。欲报劬劳因负米，谁怜辛苦引群雏。鳌牵瀛海心原壮，书上秦庭计太迂。纵是昨非知伯玉，发添斑白叹头颅。
五十初度·其四
作者：查元鼎
朝代：清

菊英介寿晋芳樽，篱下秋光一样繁。出岫云情怜客意，始衰镜影画诗魂。其何能淑身将隐，无易由言舌莫扪。敢道艾年当服政，寻常显晦不须论。
佛手
作者：查元鼎
朝代：清

兜罗香结印，合掌向人天。不作空花散，应参一指禅。幻形休扼腕，摩顶或伸拳。栽植菩提树，芬芳證大千。
作书寄九弟有淦
作者：查元鼎
朝代：清

池塘春梦海天宽，无限离情下笔难。半壁东南犹战斗，一家儿女幸团圞。不因酒债衣常典，聊寄梅花句亦酸。知是客愁牵两地，加餐努力报平安。
和区天民游剑潭
作者：查元鼎
朝代：清

寒潭谁掷剑，终古化龙腾。长忆凌霄客，而无咒钵僧。虹藏江弄影，光耀水生棱。空际盘旋舞，秒波分外澄。
和郭云裳茂才襄锦见赠元韵
作者：查元鼎
朝代：清

浮家瀛海外，作计太无聊。西浙萦归梦，东风阻客桡。鸿飞留雪印，仙侣倩诗招。隗始金台筑，琴音惜尾焦。
将军行
作者：查元鼎
朝代：清

将军银印大如斗，统制东南江左右。日费军糈数万金，连营千里长相守。相守于今已十年，不教训练不屯田。百万貔貅江上列，旌旗日色相新鲜。巨寇从来称狡猾，将军好武不好杀。一旦鼓鼙动地来，兵刃未接营先拔。张皇六师竞奔走，借问吾头犹在否。将军退守姑苏台，骂贼睢阳功不朽。长蛇封豕恣吞吴，飞来海外徵兵符。三千师旅仓皇募，六月重洋泛舳舻。爷娘妻子走相送，喃喃番语声哀恸。威尊命贱备戎行，耀武无非乌合众。闻道将军忌异才，营前驱策皆驽骀。贼来破阵如破竹，天下雄兵安在哉。半壁东南数千里，剿何艰难失何易。况令贼势更猖狂，军前谁许同生死。子胥江作怒潮声，细柳营成垓下营。父老江东咸属望，诸君何以答升平。
小雨初晴泛舟之兰冈
作者：查元鼎
朝代：清

本来人是地行仙，露宿风餐不计年。旭日初升收宿雨，吟鞭已拂又乘船。客游海外山环海，槎泛天边水接天。指点兰城烟树际，名崇杨后与王前。
岁暮书怀
作者：查元鼎
朝代：清

竞争得失笑鸡虫，溷迹东瀛岁又终。处世莫如穷耐久，浇愁除却酒无功。英雄识字犹馀事，妻子号寒尚古风。天与豪情天不薄，休将头脑学冬烘。明月清风不值钱，客中消受亦神仙。俗尘扑面祛千斛，老屋打头寄一椽。自有啸歌惊户外，漫愁车马冷门前。悠悠世事无凭准，屈子何须更问天。
岁暮书怀·其一
作者：查元鼎
朝代：清

竞争得失笑鸡虫，溷迹东瀛岁又终。处世莫如穷耐久，浇愁除却酒无功。英雄识字犹馀事，妻子号寒尚古风。天与豪情天不薄，休将头脑学冬烘。
岁暮书怀·其二
作者：查元鼎
朝代：清

明月清风不值钱，客中消受亦神仙。俗尘扑面祛千斛，老屋打头寄一椽。自有啸歌惊户外，漫愁车马冷门前。悠悠世事无凭准，屈子何须更问天。
感赋
作者：查元鼎
朝代：清

名园常作客，吟味送生涯。世事经千卷，愁怀酒一车。黄花应笑我，白首未还家。故国正戎马，年年负物华。
挽台湾令高南卿司马鸿飞
作者：查元鼎
朝代：清

凤凰池上客，忽现宰官身。仙吏皆循吏，良臣作荩臣。生原慈似佛，死以杀成仁。夜半文星霣，书空一怆神。
挽台湾令高南卿司马鸿飞·其三
作者：查元鼎
朝代：清

飒飒逞英姿，萧萧鬓雪丝。贼刚擒巨丑，律恨失偏师。碧血鏖兵处，丹心贯日时。魂归瀛海外，拟赋大招辞。
挽台湾令高南卿司马鸿飞·其二
作者：查元鼎
朝代：清

移治生韩地，初摅慕蔺怀。萍踪方惜别，蓬岛又相偕。逆旅叨分俸，冰衔喜晋阶。天涯重聚首，樽酒话琴斋。
挽台湾令高南卿司马鸿飞·其二
作者：查元鼎
朝代：清

移治生韩地，初摅慕蔺怀。萍踪方惜别，蓬岛又相偕。逆旅叨分俸，冰衔喜晋阶。天涯重聚首，樽酒话琴斋。飒飒逞英姿，萧萧鬓雪丝。贼刚擒巨丑，律恨失偏师。碧血鏖兵处，丹心贯日时。魂归瀛海外，拟赋大招辞。一别成千古，相知失九皋。勋名垂绰楔，翰墨重词曹。诸葛有孙子，哥舒空遁逃。悲风生日暮，遥奠首频搔。
挽台湾令高南卿司马鸿飞·其四
作者：查元鼎
朝代：清

一别成千古，相知失九皋。勋名垂绰楔，翰墨重词曹。诸葛有孙子，哥舒空遁逃。悲风生日暮，遥奠首频搔。
杨辅山司马承泽招赴兰山阻雨鸡笼
作者：查元鼎
朝代：清

灵鼍击鼓夜支更，淅淅淋淋一片声。南国雄开东海胜，奇峰峭挟怒涛迸。可怜浩劫成焦土，已转熙春兆太平。应是名山乞奇策，故教风雨阻行程。
王小泉衢权头围贰尹寄诗代柬依韵答之
作者：查元鼎
朝代：清

琴瑟不专一，哀乐音自殊。车笠本忘形，聚散意何如。生平性忤俗，惟君鉴区区。譬彼拱璧珍，瑕岂能掩瑜。清风拂菉竹，绿水映红蕖。南北千万里，萍水得相于。磨盾草飞檄，昔曾温陵俱。鲸牙掣瀛海，骥足展天衢。目下无馀子，心中不薄予。何期文字阨，捷径争奔趋。魑魅谀钟馗，梅鹤招林逋。隐偶分朝市，名何损及厨。香草寄美人，杖藜怒唱喁。小青怜照影，洛神赋子虚。三载清漳游，一任牛马呼。场频逐傀儡，姿还叹柳蒲。重访子云阁，穷回墨翟车。怀偕吟兴减，年随豪气徂。迹久羁南国，梦飞绕西湖。风雨来故人，要路谪伧夫。藻华摅齑臼，盐酸别梅诸。芝兰道义交，交亲迹肯疏。绨袍贻范叔，顾我同悲愉。意气倾肺腑，鬓毛惊头颅。蜀锦浣冰雪，汉书秘葫芦。膻慕旋磨蚁，光驰过隙驹。臂复攘搏虎，哺莫报慈乌。帆开退飞鹢，栈恋秃尾驴。举家同泛宅，海外事饥驱。道路日以远，猗欤其那欤。枯槎乘张骞，一毛拔杨朱。载怀短主簿，各滞天一隅。偶然弄柔翰，艳体禁豪粗。嫫母不忘饰，犀心不医愚。傲骨支嶙峋，空教鬼揶揄。管城无肉相，此绝非虚诬。平子四愁咏，刘毅儋石无。与君复同调，清贫乐有馀。竹溪我适至，瓜代君方图。我才驻行脚，君又理军需。哀鸿嗷澎岛，刍粟挽征途。使君心似佛，报国竭愚驽。挂席拾海月，调瑟得名姝。甫奏瀛东绩，高翔兰北凫。芸仍舍田芸，腴比砚北腴。相逢下车揖，相思藉以舒。须眉犹畴昔，寒温叙喔嚅。饮君以村酿，饫君以园蔬。心赏慵拙咏，韵斗大小苏。自君渡兰冈，剩此昂藏躯。霁色五云开，得君尺一书。上言长相思，下慰离群居。烟云满卷帙，一一探骊珠。清已颂棠封，庭更有悬鱼。盐铁见经济，论不同迂拘。但忧齐氓溺，不愁陶径芜。期月而已可，富教加庶乎。马援诫子侄，赤黑在所濡。收其放心放，免为污下污。烦君涤旧染，烦君雕朽株。答君琼瑶赠，书到麦秋初。邮筒频往来，慎勿吝琪琚。喜君晋头衔，不为不虞誉。正音遗雅乐，东郭逃滥竽。赋罢再叹息，明月满阶除。努力加餐饭，麟兮吁嗟吁。
癸丑﹙1853﹚元日试笔
作者：查元鼎
朝代：清

苏轼牛僧孺，命皆磨蝎阨。右军序兰亭，选楼轶其迹。光阴过客过，我今年半百。非知伯玉非，枉寻而直尺。海外作豪游，举家同泛宅。长守太常斋，骨相管城瘠。癸尊一例倾，丑阴自古积。吉利书王正，院宇春风窄。老母倚闾望，负米非良策。合唱大刀环，欢承菽水适。
答杨又溪贰尹可大
作者：查元鼎
朝代：清

君当为世用，我本不求知。作客来瀛屿，相逢读好诗。时艰心益壮，语伟格多奇。啸傲凌沧海，休嫌出处迟。时见妖氛炽，逢人杀似麻。将军观壁上，老母各天涯。榻喜陈蕃下，途穷阮籍嗟。吴山吊明月，曾照旧繁华。
答杨又溪贰尹可大·其一
作者：查元鼎
朝代：清

君当为世用，我本不求知。作客来瀛屿，相逢读好诗。时艰心益壮，语伟格多奇。啸傲凌沧海，休嫌出处迟。
答杨又溪贰尹可大·其二
作者：查元鼎
朝代：清

时见妖氛炽，逢人杀似麻。将军观壁上，老母各天涯。榻喜陈蕃下，途穷阮籍嗟。吴山吊明月，曾照旧繁华。
送灶
作者：查元鼎
朝代：清

酬君海外佑行厨，持惯长斋合笑吾。晨夕餐从辛苦得，盆瓶礼不古今殊。鞠躬此日朝天阙，屈指明年返帝都。但祝东南兵燹静，安排茶灶泛西湖。
除夕
作者：查元鼎
朝代：清

今夕是何夕，岁月堂堂去。五十一年中，名利曾何据。作客瀛海东，谁毁复谁誉。春风拂疏窗，玉律回羲驭。云捲玉山明，冲霄万丈曙。努力岁华新，吉祥听谶语。
题旌义祠
作者：查元鼎
朝代：清

耰锄服田畴，干戈卫社稷。凌厉气无前，先驱争杀贼。制挺挞坚兵，所遇皆颠踣。少壮不策勋，悠悠徒视息。节重一身轻，浩然天地塞。名并诸功臣，精忠同报国。恨未补天南，恩遥承阙北。冰霜碧血凝，金石丹心勒。松楸泣杜鹃，凭吊增凄恻。
题潜园胜景爽吟阁
作者：查元鼎
朝代：清

飞阁凌霄起，山川一望收。翠屏春草合，丹嶂夏云浮。花与诗篇丽，松将琴韵幽。晋唐遗绪在，千载续风流。
题马云伯贰尹克惇课诗汇编
作者：查元鼎
朝代：清

诗筒传驿使，情胜陇头梅。金惯披沙拣，珠曾入选来。抡元悭桂籍，作吏住蓬莱。同是饥驱客，相怜磊落才。
龟山
作者：查元鼎
朝代：清

此山擘自巨灵神，谪向瀛东大海滨。愧我泥涂犹跋涉，羡他潇洒出风尘。畴曾衍范偕龙马，道叹乘桴泣凤麟。但得十朋占或锡，波涛险处稳藏身。
寄灵隐法座谛辉
作者：查克建
朝代：清

冷泉亭上多年别，梦里清凉一径通。方丈帘垂花影外，法堂人散雨声中。千山夜静香林月，万壑凉生竹阁风。敲罢木鱼僧退院，长廊惟见佛镫红。
芍药
作者：查克建
朝代：清

娇红粉翠趁风流，十里珠帘尽上钩。回首东风旧时路，鬓丝人老说扬州。
南山纪游用樊榭韵·石屋
作者：查冬荣
朝代：清

一径窅然深，岩厂不知昼。怪石挟云飞，古藤绕壁瘦。此地可逃名，十笏地容构。坐久听流泉，微见夕阳漏。
水乐洞
作者：查冬荣
朝代：清

琤琤复琮琮，恍惚溪语接。爽籁奏宫商，清风扑眉睫。深林不见人，径僻但栖蝶。我欲携琴来，隐居巢密叶。
理安寺
作者：查冬荣
朝代：清

到门不知寺，溪涧环东西。云深林密处，百鸟啾啾啼。惜无济胜具，绝顶难樊跻。振策松岭阁，涛声入夜凄。
答顾恒斋见寄原韵
作者：查冬荣
朝代：清

摊饭浇书且唱酬，看山终日爱登楼。忏除尘事常参偈，萧黯春情早倦游。知己深时无浅语，依人难处倍多愁。江湖载酒浑间事，漫羡乌纱傲白鸥。
钱塘怀古
作者：查冬荣
朝代：清

春寒刬地柳含烟，吊古徘徊感逝川。水阁夜寒金鲫跃，山厨春暖石龙眠。六陵风雨沧江外，八月波涛故垒边。陌上无人归缓缓，花开花谢自年年。
八里庄
作者：查升
朝代：清

断井冰胶汲水痕，炊烟三两不成村。客嫌南语呼难应，门对西风火不温。白月荒途深夜柝，黄沙野菜杂蔬盆。耳边俄觉秋涛卷，卧听驽骀龁草根。
天竺山送子观音殿联
作者：查升
朝代：清
体裁：联

天上锡麟儿，此是世尊亲抱送；山中闻梵呗，原从灵鹫早飞来。
访吴采山不值
作者：查升
朝代：清

秋水乘孤艇，沿缘乱苇间。时看黄叶落，境共白鸥闲。林影溪边屋，钟声云外山。故人今不见，月出棹歌还。
过浦口和清字
作者：查升
朝代：清

公路浦口浦水清，甘罗城外征人行。大河直下千万里，哀雁差池三两声。南国浮云天际满，异乡秋草梦中生。侧身四望浑无尽，新月江关一片明。
陈丈朴庵招赏牡丹同人即席分赋得明字
作者：查升
朝代：清

金谷何如蜀锦城，放翁旧谱阅《天彭》。置身富贵何须早，到眼云霞觉倍明。丁字帘前围蝶翅，午时画里验猫睛。风流共忆《清平调》，合座春光醉玉罂。
早春携鹤儿出郊
作者：查善和
朝代：清

疲马单裘出郭门，绕堤得得又前村。官卑春草欺袍色，年长秋霜上鬓痕。老仆携茶行踯躅，稚儿索果语温存。繁华易惹青年恨，风雪荒寒黯客魂。
雨声
作者：查善和
朝代：清

轻阴细雨作新凉，点滴间阶引兴长。准拟明年北窗下，绿蕉斜种两三行。
雨晴登环水楼即景
作者：查善长
朝代：清

夜雨酣如梦，愔愔到五更。晓来登水阁，凉意满秋城。茶叶同人瘦，苇花生远情。痴云飞不动，角角学山行。
青县道上
作者：查善长
朝代：清

阅尽高低路，霜痕复草痕。寒烟平似水，丛树远疑村。野店无多席，荒庵总闭门。残阳衰柳外，指点戍楼存。
将游武夷自瓯宁入建阳途中偶成
作者：查嗣瑮
朝代：清

朝烟作雾寒濛濛，肩舆似水浮艨艟。风回雾敛忽见路，危桥袅柱三枝筇。空山闻雷却见日，雨脚已过西南峰。南峰迎客复送客，出没不受浮云封。眼看得晴雨亦好，翻覆何足关心胸。不知何年雷起蛰，满壑幼出千蛟龙。张髯奋鬣矜爪觜，失地变作？离松。山田梯水高级级，野碓凿涧寒冬冬。老农习懒午正睡，一声布谷催春舂。觉来掬水方洗眼，笑看过客何匆匆。我来不受尘事役，原与猿鹿相追从。幔亭锦幄渺何许，即此已足耽游踪。泉清酒香野店净，当垆女插山花红。百钱一醉万虑失，去路隐隐随遥钟。
将游武夷自瓯宁入建阳途中偶成
作者：查嗣瑮
朝代：清
体裁：古风

朝烟作雾寒濛濛，肩舆似水浮艨艟。风回雾敛忽见路，危桥袅柱三枝筇。空山闻雷却见日，雨脚已过西南峰。南峰迎客复送客，出没不受浮云封。眼看得晴雨亦好，翻覆何足关心胸。不知何年雷起蛰，满壑幼出千蛟龙。张髯奋鬣矜爪觜，失地变作�离松。山田梯水高级级，野碓凿涧寒冬冬。老农习懒午正睡，一声布谷催春舂。觉来掬水方洗眼，笑看过客何匆匆。我来不受尘事役，原与猿鹿相追从。幔亭锦幄渺何许，即此已足耽游踪。泉清酒香野店净，当垆女插山花红。百钱一醉万虑失，去路隐隐随遥钟。
将游武夷自瓯宁入建阳途中偶成
作者：查嗣瑮
朝代：清

朝烟作雾寒濛濛，肩舆似水浮艨艟。风回雾敛忽见路，危桥袅柱三枝筇。空山闻雷却见日，雨脚已过西南峰。南峰迎客复送客，出没不受浮云封。眼看得晴雨亦好，翻覆何足关心胸。不知何年雷起蛰，满壑幼出千蛟龙。张髯奋鬣矜爪觜，失地变作𠇗离松。山田梯水高级级，野碓凿涧寒冬冬。老农习懒午正睡，一声布谷催春舂。觉来掬水方洗眼，笑看过客何匆匆。我来不受尘事役，原与猿鹿相追从。幔亭锦幄渺何许，即此已足耽游踪。泉清酒香野店净，当垆女插山花红。百钱一醉万虑失，去路隐隐随遥钟。
红桥
作者：查嗣瑮
朝代：清

珠帘何处觅三生，寂寞司勋薄幸名。惟有春风惜杨柳，年年吹绿到芜城。
贾太傅祠
作者：查嗣瑮
朝代：清

陈书痛比秦庭哭，作赋情同楚奏哀。已遣长沙忧不返，如何宣室召空回？身逢明主犹嗟命，天夺中年亦忌才。此日题诗还下拜，也如君吊屈原来。
过白沙岭寄同年张砚斋
作者：查嗣瑮
朝代：清

积翠浮空不见峰，群峰俱拥万株松。怪来小驿重关路，忽与千岩万壑逢。丹壁斜飞千尺练，白云遥送一声钟。龙眠居士如相识，画我山庄第几重？
山行
作者：查奕庆
朝代：清

高眠白石爱松声，小犬频来掉尾迎。山缺恰看茅屋补，云归忽断柳桥晴。迷途好记临溪树，冒险重题峭壁名。偶共老翁谈往昔，为言桑海几回更。
七夕寄内
作者：查奕照
朝代：清

低头思昨岁，此夕正停机。客梦疏砧远，乡心落月飞。江空回雁字，风急卸林衣。合被痴牛笑，年来计更非。
通天台
作者：查奕照
朝代：清

老去悲怀五柞风，台高浪说与天通。露浓金掌来王母，月冷珠帏失少翁。万里贰师空黩武，千秋一梦竟邀功。羡他楹角无知物，翻得凌虚上太空。
高平寇警同郡守以下各官守城感作
作者：查奕照
朝代：清

匹马上孤城，刀光泼水迎。燕然无巨笔，细柳有坚营。甲帐含昏雾，春田误早耕。一般花月夜，愁杀玉溪生。
高邮道中
作者：查奕照
朝代：清

板渚扬帆过竹西，疏杨三十六湖堤。刈蒲成束高于屋，卖鸭论双贱似泥。甓社画桥夸米芾，藕塘战垒说刘猊。家家但祝田畴固，吹火篱根傍钓矶。
题驿壁
作者：查女
朝代：清

薄命飞花水上游，翠蛾双锁对沙鸥。塞垣草没三韩路，野戍风凄六月秋。渤海频流思母泪，连山不断背乡愁。伤心漫谱琵琶怨，罗袖香消土满头。
晚泊流河驿
作者：查学礼
朝代：清

一叶栖何处，黄昏泊浅滩。渔灯穿树细，秋月漾波寒。梦绕关河回，心随驿路宽。棹歌中夜起，离思渺无端。
春波感旧三首·其一
作者：查容
朝代：清
体裁：七言绝句

已收帘幕换承尘，一色窗栊认却真。为有对门垂柳树，绿阴曾罩舣船人。
春波感旧三首·其三
作者：查容
朝代：清
体裁：七言绝句

半帘小桁压窗纱，屋角棠梨影被遮。最是一梢春未透，午阴轻罩半开花。
春波感旧三首·其二
作者：查容
朝代：清
体裁：七言绝句

水盼兰情不记年，来应如梦去如烟。青楼事往红颜尽，老傍江湖越可怜。
由西塘抵枫泾二首·其一
作者：查容
朝代：清
体裁：七言绝句

芦荻风多飐雨凉，渔村历历似潇湘。波涛十里横塘路，鸦背西来带夕阳。
由西塘抵枫泾二首·其二
作者：查容
朝代：清
体裁：七言绝句

凌风一叶趁凫鸥，小婢依然为断流。消尽客怀何处好，水荭花外酒家楼。
赠别少典
作者：查容
朝代：清

鸣榔伐鼓不曾停，月落津楼见晓星。芳草自分南北路，垂杨相送短长亭。歌残银烛愁难别，劝尽金壶醉未醒。岂为燕台师郭隗，一时客去感飘零。
送武曾之宣府
作者：查容
朝代：清

由拳城头月华白，张灯置酒宴征客。由拳城外柳条青，平明相送出津亭。羡君意气真无比，此去幽州几千里。揽辔遥看冀北云，挂帆径渡淮南水。太行山高日欲斜，边风飒飒飞尘沙。候骑千屯吹觱篥，明驼一队奏琵琶。上谷使者与君厚，辕门揖客论故旧。伐鼓鸣笳部曲前，锦筵红烛军麾后。觥筹交错坐忘疲，玉缸泻酒醉难辞。壮士横刀看草檄，美人挟瑟请题诗。丈夫三十犹未遇，走马穷边那复顾。野狐岭下白草枯，卧龙冈上黄云暮。客中行乐不知年，但看月出几回圆。沙场忽听思归曲，应使乡关望眼穿。
扬州词
作者：查崧继
朝代：清
体裁：七言绝句

江都士女荡轻舟，传说当时翠辇留。二十四桥人散后，风吹萤火遍邗沟。
河神庙联
作者：查延华
朝代：清
体裁：联

曾经沧海千层浪；又上黄河一道桥。
■月十二日喜得曾孙长龄诗以志之二首·其一
作者：查慎行
朝代：清
体裁：五言律诗

昔作京华客，曾传孟浪言。十年留望眼，今日慰衰门。所幸男非女，谁为祖抱孙。同堂汤饼会，老泪暗添痕。
■月十二日喜得曾孙长龄诗以志之二首·其二
作者：查慎行
朝代：清
体裁：五言律诗

须鬓何须镊，孙枝又茁庭。浑忘吾短景，且祝汝长龄。仍世惭黄甲，他年免白丁。留传穷事业，十叶有专经。
㟃峿田家
作者：查慎行
朝代：清
体裁：七言绝句

雷鸣田种占城稻，不信人间有水荒。见说今年犹苦潦，可怜井底是淮扬。
㟃峿题壁
作者：查慎行
朝代：清
体裁：五言律诗

小驿三家市，西京百里侯。河声下淮甸，山路入沂州。瘠地人多俭，残年客善愁。南飞有孤雁，急急复奚求。
䢴关小泊同年王楼村携酒就舟中小饮
作者：查慎行
朝代：清
体裁：五言律诗

半日扬州住，为欢累主人。同年官自达，二老分相亲。我袖羞怀刺，君囊转讳贫。携觞还挈榼，感激为情真。
䨥石
作者：查慎行
朝代：清
体裁：古风

韶州山石奇，英州山石秀。人言奇者雄，不若秀者瘦。苍龙骨离立，岁久色微黝。脱落之而鳞，深埋无底窦。结成岩洞势，润被沙水漱。玲珑具本性，蹙缩聚众皱。斧凿绝纤痕，中虚互通透。偶然遇好事，不吝高价购。置之几砚旁，命曰小云岫。一拳殊不易，况敢望多又。而我独何幸，归舟誇日富。熊鱼两得兼，彼美适邂逅。款款俨欲飞，翩翩若相就。人间陆贾装，金玉难单究。千金真俗物，至宝肯轻售。何如落吾手，出入在怀袖。再拜谢故人，兹情亦良厚。
一七令·拟乐天一字至七字体以题为韵分得帘字
作者：查慎行
朝代：清
体裁：词

帘。傍槛，依檐。防客见，避花嫌。平铺湘簟，斜搭吴襜。额飘风细细，钩映月纤纤。更无人处垂地，但有香时透奁。试问阴阴芳树底，后堂玉笛是谁拈。
一剪梅·瓶梅
作者：查慎行
朝代：清
体裁：词

短短寒梅剪剪茨。记手栽时。到手攀时。花开先报白头知。不取繁枝。只拣疏枝。竹几芦帘相对宜。可有霜欺。还怕冰欺。胆瓶就火与频移。非定州瓷。即汝州瓷。
一日假
作者：查慎行
朝代：清
体裁：五言律诗

偶得一日假，心安良有馀。簟凉便晏起，发短罢晨梳。露角连城动，风蝉带树疏。故乡频水旱，翻怕得家书。
一草亭后补筑土墙同灌园越秀赋
作者：查慎行
朝代：清
体裁：五言律诗

缺后方思补，谁防未雨时。大都劳版筑，不过当樊篱。俭与茆亭配，低于菜圃宜。墙头环埤堄，留看一帆移。
一萼红·积雨有怀竹垞时移寓古藤书屋
作者：查慎行
朝代：清
体裁：词

翠模糊。想藤梢垂格，老绿早凉初。叶叶分风，床床避漏，近日吟兴何如。问添了、几茎白发，又还问、撚断几茎须。蝇拂甘瓜，蚁浮苦酒，作底欢娱。著得等身书就，甚眼中未见，还有奇书。梦隔前尘，客来今雨，好是深巷閒居。且莫赋、田园归去，算斯人、何可此间无。一笑回头，白鸥浩荡江湖。
一萼红·重过飞翠轩
作者：查慎行
朝代：清
体裁：词

枇杷园。有翠禽飞出，消息递前轩。柳外飘灯，花阴笼月，归后略带微醺。刚博得、横波回盼，喜嫩约、不负去时言。来便重来，抛人容易，休似初番。为我回身几遍，道护他穷绔，终自怜君。高烛融银，沉烟续篆，且与并坐黄昏。也莫管、漏声长短，拚一度、相对一消魂。明日倩谁，相伴水上湔裙。
丁亥春随驾游金山寺尔时便作休官之想初心幸遂重经山下风便不及泊作诗以结后缘
作者：查慎行
朝代：清
体裁：五言律诗

蓬莱重入望，风引去如飞。指水言犹在，登山力已微。凭谁留玉带，幸自脱朝衣。为报江神道，无田我亦归。
丁卯秋闱报罢呈诸先辈五首·其一
作者：查慎行
朝代：清
体裁：七言律诗

明明跂脚有青云，安上门前路忽分。湖海伏龙雷起蛰，关山断雁雨呼群。裘茸欲落霜花吐，烛跋初消漏点闻。惭愧上书频见斥，仅留舌在敢论文。
丁卯秋闱报罢呈诸先辈五首·其三
作者：查慎行
朝代：清
体裁：七言律诗

憔悴青衫感弟兄，勿将时论拟纵横。五经何负抡材意，万口先传下第名。但使低颜对僮仆，犹容长揖见公卿。祗嫌镜里流光速，白发新抽一两茎。
丁卯秋闱报罢呈诸先辈五首·其二
作者：查慎行
朝代：清
体裁：七言律诗

夜雨鸣鸡事不同，也曾投笔学从戎。早知有命应藏拙，不是无家转讳穷。枫叶飘残砧杵月，槐花吹过鬓丝风。故人底用惭高第，我比刘蕡策未工。
丁卯秋闱报罢呈诸先辈五首·其五
作者：查慎行
朝代：清
体裁：七言律诗

三年光景易蹉跎，又偪登高节物过。燕子生涯如客样，菊花天气奈霜何。狂名幸免聊随俗，野性无拘一放歌。巳买吟瓢租蹇卫，西山游兴近来多。
丁卯秋闱报罢呈诸先辈五首·其四
作者：查慎行
朝代：清
体裁：七言律诗

两眉愁思一含颦，情到无憀去住均。短篴声悽霜后竹，孤桐弦冷爨馀薪。那能造物皆如意，不信怜才竟少人。任是亡羊吾勿悔，灯前故策试重陈。
丁未立春
作者：查慎行
朝代：清
体裁：七言律诗

历头七十八回新，检点犹馀现在身。气自东来瞻淑气，臣今老去作累臣。平生内省能无疚，此祸相连亦有因。聊借乐天诗自慰，八寒阴狱变阳春。
七十三唫
作者：查慎行
朝代：清
体裁：古风

白发高堂笑语参，满卮春色进黄甘。鸡声惊起儿时梦，五十年前二十三。忆在武英春殿里，五更冰雪趁朝参。而今日宴犹高枕，花甲周来又十三。送春箫鼓到城南，诗被催成酒半酣。此景回头如昨日，年开八秩巳加三。我笑山阴老学庵，閒中往往好高谈。隔年甫乞宫祠禄，又叹穷愁七十三。
七十生日德尹以诗五章为寿次韵酬之·其一
作者：查慎行
朝代：清
体裁：七言律诗

影与形俱步步随，两情一味似儿时。未成学业年加长，有限精神日就衰。削草旧存师授易，灾梨新刻手编诗。荠甘荼苦从谁说，我外唯应尔得知。
七十生日德尹以诗五章为寿次韵酬之·其三
作者：查慎行
朝代：清
体裁：七言律诗

蚤知老病合休官，不谓居贫尔许难。蚁穴堤防非一缺，燕巢泥补取粗完。盘登苦苣伤蔬没，园有甘蕉被竹弹。万事转头多失策，彊凭筋力与追驩。
七十生日德尹以诗五章为寿次韵酬之·其二
作者：查慎行
朝代：清
体裁：七言律诗

文澜笔阵一时平，勿问人间子墨卿。竹簟茅檐存晚计，玉堂金殿话前生。达如南郭原无偶，痛比西河未丧明。也与老莱同七十，只除颜色不如婴。
七十生日德尹以诗五章为寿次韵酬之·其五
作者：查慎行
朝代：清
体裁：七言律诗

椿菌何分大小年，多生缘境在云泉。慧输灵运希成佛，诡托曼都号斥仙。求友孰踰兄弟好，贮书颇望子孙贤。绕身笑指丛残架，个是先生二顷田。
七十生日德尹以诗五章为寿次韵酬之·其四
作者：查慎行
朝代：清
体裁：七言律诗

家门乐事人言少，先后相寻赋遂初。药树阴交扶杖立，茶烟风递隔墙居。回思壮日多岐路，容易颓年共敝庐。且喜手栽梨枣�，断无荆棘待芟锄。
七叠前韵荅刘大山同年
作者：查慎行
朝代：清
体裁：七言律诗

诗酒刘家代有人，不烦事事乞诸邻。篇章分得随州派，酿法争传白堕神。乐岁人情初见雪，他乡时序怯逢春。凭君对我誇张少，莫把生申比降寅。
七夕前二日同德尹浚安饮东亭斋二首·其一
作者：查慎行
朝代：清
体裁：五言律诗

水浅菖蒲港，船通皂荚桥。为欢须永日，相过复今朝。草径荒初辟，桐阴薄渐凋。归休真上策，何待蚤招要。
七夕前二日同德尹浚安饮东亭斋二首·其二
作者：查慎行
朝代：清
体裁：五言律诗

同祖如同父，为兄沗伯兄。家贫馀世业，官满得乡评。瓮酱调藜糁，厨姜芼鳖羹。向来疏酒盏，一饱累经营。
七夕同德尹润木作禁用故实
作者：查慎行
朝代：清
体裁：七言绝句

眼中七度如梳月，又带桐阴入小楼。懊恼一天星似火，闰年今夕未交秋。
七夕同鹤江孝绩序仔集淮江听莺斋
作者：查慎行
朝代：清
体裁：七言律诗

红蓼苍葭水一方，到门松桂已迎凉。灯前岐路天南北，屋角双星夜短长。雅集几回逢好友，离悰多半话他乡。当筵有客伤存殁，不忍临风发酒狂。
七夕喀喇火屯雨后作
作者：查慎行
朝代：清
体裁：七言绝句

雕雾鹰风涨泬寥，一天秋意顿萧萧。彩虹截断辽西雨，飞入银河当鹊桥。
七夕邀诸弟作真率会先三日为芝田七秩生辰兼补寿觞席上口占四绝·其一
作者：查慎行
朝代：清
体裁：七言绝句

一家旧注长生籍，合算今年得几何。四个老人三百岁，更加百岁肯辞多。
七夕邀诸弟作真率会先三日为芝田七秩生辰兼补寿觞席上口占四绝·其三
作者：查慎行
朝代：清
体裁：七言绝句

人生七十古来稀，万口流传老杜诗。笑引南华为转语，行年七十似婴儿。
七夕邀诸弟作真率会先三日为芝田七秩生辰兼补寿觞席上口占四绝·其二
作者：查慎行
朝代：清
体裁：七言绝句

不问宾筵与主筵，更番酌必我居先。此觞只算屠苏酒，得岁还应让少年。
七夕邀诸弟作真率会先三日为芝田七秩生辰兼补寿觞席上口占四绝·其四
作者：查慎行
朝代：清
体裁：七言绝句

斗牛光并老人星，银汉中央界紫庭。但愿年年仍此会，借君生日倒吾瓶。
七夕陪白近薇中丞沧浪亭灯宴
作者：查慎行
朝代：清
体裁：七言律诗

湖亭佳处郭泉偏，元夕刚逢雨霁天。碧浪影翻空际月，红云光拔火中莲。开成烂熳千枝艳，散作溟濛万井烟。共识与民同乐意，满城箫鼓卜丰年。
七月二十四日五更发波罗火屯始有寒色
作者：查慎行
朝代：清
体裁：七言律诗

卧听鸡鸣已过三，起来揽带上征骖。五更寒色风初北，七月边声雁已南。汨汨乳泉萦暗谷，濛濛雾雨染浓岚。前行渐与围场近，飞骑如云隔宿探。
七月二日大雨
作者：查慎行
朝代：清
体裁：七言律诗

昨日日蚀今日雨，阴阳气候迥不同。九津怒涨北流水，一榻快受西来风。威挟雷霆寻丈外，气苏草木须臾中。床头有酒且独酌，不觉连釂瓶为空。
七月初三夜
作者：查慎行
朝代：清
体裁：五言律诗

七月初三月，如弓未上弦。凉风彭泽柳，远火望江船。不作披衣坐，聊为枕柁眠。傍人多笑我，辜负早秋天。
七月初五日赐食蜜渍荔枝二首·其一
作者：查慎行
朝代：清
体裁：七言绝句

岭外未曾尝小绿，闽南犹记擘轻红。而今拜赐来天上，他日尝新叹转蓬。
七月初五日赐食蜜渍荔枝二首·其二
作者：查慎行
朝代：清
体裁：七言绝句

蜡封蜜渍味全融，秋暑初回却扇风。领取一襟冰雪意，白银盘映荔枝红。
七月十一日喜雨
作者：查慎行
朝代：清
体裁：七言绝句

一村潟卤变良田，甘泽重滋白露天。历尽河淮江北路，喜从海角卜丰年。
七月十九日海灾纪事五首·其一
作者：查慎行
朝代：清
体裁：五言律诗

门前成巨浸，屋里纳奔湍。直怕连墙倒，宁容一榻安。卑怜虫窟掩，仰羡燕巢乾。海阔天空际，谁知寸步难。
七月十九日海灾纪事五首·其三
作者：查慎行
朝代：清
体裁：五言律诗

不有匏瓜苦，浑忘稼穑甘。奇灾悲目击，往事听农谈。高岸翻为谷，洼居直似潭。连山浮岛屿，几点户东南。
七月十九日海灾纪事五首·其二
作者：查慎行
朝代：清
体裁：五言律诗

借穿殊少屐，欲济况无舟。我怯行携杖，儿扶劝上楼。鸡豚混飞走，鹅鸭乱沉浮。小劫须臾过，茫茫织室忧。
七月十九日海灾纪事五首·其五
作者：查慎行
朝代：清
体裁：五言律诗

亭户千家哭，沙田比岁荒。由来关气数，复此睹流亡。痛定还思痛，伤时转自伤。艰虞吾分在，无计出穷乡。
七月十九日海灾纪事五首·其四
作者：查慎行
朝代：清
体裁：五言律诗

惊魂招晷刻，沉气晦连晨。身似乘槎客，谁为裹饭人。淊淊方满地，衮衮总迷津。久在人间世，徒嗟阅历频。
七月十五夜泊埂程
作者：查慎行
朝代：清
体裁：七言绝句

一村树合烟初暝，四面山高月未升。隔岸闻钟知有寺，满川风浪放河灯。
七月十五夜陈六谦过寓庭月下小饮
作者：查慎行
朝代：清
体裁：七言律诗

十顷空潭半贮泥，秋莲晴涌绿颇黎。城空鼓角声初动，月出楼台势尽低。佳夕一欢成邂逅，故交垂老惜分携。燕堂酒熟梅花发，莫忘清游补旧题。
七月十五日四更发热河度岭至喀喇火屯天未明
作者：查慎行
朝代：清
体裁：古风

塞天暑亦凉，矧此秋候变。披衣起我早，熟路马重践。群峰竞高低，孤月递隐现。参差树交影，断续云流片。长风从西来，过耳剧嚆箭。行行得平地，星火遥可辨。岚雾滃然蒸，横前铺白练。道旁有双塔，隔手不复见。涧绝赖桥通，泉鸣知径转。忽听一声钟，微茫识行殿。
七月十六日乌城直庐惊闻房师虞山公讣音哀情痛切托于短章四首·其一
作者：查慎行
朝代：清
体裁：五言律诗

公去京华日，余方扈从时。三年归失约，一别见无期。昨寄书犹达，初传病尚疑。何当闻讣后，惊发早秋悲。
七月十六日乌城直庐惊闻房师虞山公讣音哀情痛切托于短章四首·其三
作者：查慎行
朝代：清
体裁：五言律诗

壮岁官情澹，怀归至性真。科名无愧色，岩壑早收身。稚子将周晬，高堂正六旬。悬知方易箦，俯仰剧伤神。
七月十六日乌城直庐惊闻房师虞山公讣音哀情痛切托于短章四首·其二
作者：查慎行
朝代：清
体裁：五言律诗

洓水携书局，蓬山入选楼。奉亲恩最渥，给俸礼仍优。风格诗篇著，仪容画像留。到头天莫问，公自有千秋。
七月十六日乌城直庐惊闻房师虞山公讣音哀情痛切托于短章四首·其四
作者：查慎行
朝代：清
体裁：五言律诗

历忆追随地，多惭属望情。早曾同座主，老及作门生。寝哭知何日，心丧痛失声。滦河兼泪雨，滴滴向南倾。
七月十四夜寓楼对月
作者：查慎行
朝代：清
体裁：五言律诗

此地殊空阔，高楼更上层。天孤一轮月，星散万家灯。稍觉浮尘敛，俄看浊水澄。夜凉人不寐，好景惜凭陵。
七月朔乌城立秋
作者：查慎行
朝代：清
体裁：七言律诗

行宫六月全无暑，早觉凉生大火中。客里心情原草草，老来光景又匆匆。千山朔气初迎雁，一雨秋声尽入虫。笑指伊苏河畔柳，三年与尔共西风。
七月朔长假出都诸同年同学祖饯于广宁门外即席留别
作者：查慎行
朝代：清
体裁：五言律诗

襆被萧条去，离筵郑重开。大生归子色，荣捧故人杯。紫陌回头隔，青山就眼来。渭城歌最好，朝雨浥轻埃。
七月杪雨二首·其一
作者：查慎行
朝代：清
体裁：五言律诗

亢旱经三月，农占候毕箕。田间苗槁后，天上雨来时。偏溉虽无补，为灾未可知。眼前瓢饮足，相劝忍朝饥。
七月杪雨二首·其二
作者：查慎行
朝代：清
体裁：五言律诗

用尽耕耘力，云谁悯作劳。老夫忧灌灌，赤子诉嗷嗷。直怕禾无种，非关土不毛。但看稊与稗，得雨尚能高。
万杉寺赠熙怡长老
作者：查慎行
朝代：清
体裁：七言律诗

庆云峰麓万杉寺，拓地旧传天圣中。大书凿石剩九字，古殿跨山连百弓。夕阳沈沈南去鸟，秋气飒飒西来风。相逢不谈户外事，吾爱老僧双耳聋。
万石滩
作者：查慎行
朝代：清
体裁：古风

物各以类从，号石数有万。波流石自止，于义特取艮。忆昨经兹滩，崭岩争自献。今看三石柱，寻丈才露寸。一条换骨龙，掉尾秋更健。逡巡溯流上，淹滞得无闷。扬帆过须臾，正赖长女巽。舟人归佛力，剪纸酬夙愿。老夫亦欣然，满酌不待劝。
万竹亭
作者：查慎行
朝代：清
体裁：五言绝句

孤亭避玉峡，一径幽篁里。凿断箨龙根，石槽方吐水。
三十年来舟过无锡未尝再游惠山口占解嘲
作者：查慎行
朝代：清
体裁：七言绝句

来往如梭三十年，不曾重酌德池泉。他时终作法云老，偿取平生未了缘。
三叠前韵留别恭庵兄
作者：查慎行
朝代：清
体裁：古风

黄鸡白日移卯酉，失学无端负师友。名微自甘时所弃，命只敢嗟吾不偶。惟兄谅我谓我真，野鸟心终恋郊薮。君家如圃大可忆，甃石开池烦下走。朅来搔首动乡思，想像春天好花柳。阿翁官高诸子秀，世业平泉必长久。余也先畴渐抛弃，熊虎何当子命狗。从教久瘦带宽围，遑问长贫衣露肘。低颜分出古人下，尚冀鞭羊视其后。爱君玉树临风前，老蚌明珠一双剖。杜陵两男养无益，少长何堪集癸丑。八百桑株十具牛，经营无物贻黄口。愿君綵衣侍归驾，莫谩折腰为五斗。某丘某水记钓游，许我题诗草堂否。
三叠前韵答程佐衡
作者：查慎行
朝代：清
体裁：古风

吾党得程生，纷纶五经井。变风欲删郑，高调乃和郢。跌荡到文坛，鹳鹅可独领。谈辞听奋发，仪度看修整。实至名斯随，有如灯取影。昔年入太学，都讲拔清警。众中颇不凡，扬藻谓见颖。凄然经报罢，徒步告归省。余时亦客燕，毷氉语交黾。鸿飞岂顾弋，马系终思骋。内热聊饮冰，宁堪膏自炳。至今清夜梦，一笑齿为冷。小别曾几何，双丸剧驰景。回思十年事，倏忽若未顷。君犹锥处囊，我已铁锢矿。向来期许意，土偶遇桃梗。正赖好江山，郁纡豁奇境。明朝有高会，径造不待请。
三叠前韵詶刘若千侍御
作者：查慎行
朝代：清
体裁：古风

原父戆父兼三长，十年视草同明光。次公淮海特简出，不比请郡来西凉。先生冰衔又继改，行且眊笔登南床。寄言凤皇池上客，万事何曾由预策。股肱耳目皆帝臣，亦欲乘时少建白。丈夫不退须当前，谁能蠢蠢如蚕眠。渥洼之产本奇恣，孔雀回头失金翠。眼中衮衮见诸公，不碍江湖有沦弃。
三峡桥
作者：查慎行
朝代：清
体裁：古风

陟山须到颠，寻水须到源。我从泉源来，送汝归山根。上流九十九，并力同作喧。前行经玉渊，尽为潭所吞。既吞不胜受，含雪空中喷。急峡跨飞桥，约束遏其奔。一条夭矫龙，中有跌断痕。挟此万古怒，轰轰争一门。游人不敢立，足底防澜翻。松风吹细雨，到寺将黄昏。
三年前手植牡丹闰月始花吟成八韵
作者：查慎行
朝代：清
体裁：五言排律

烂熳三年约，参差五尺丛。稍迟因闰月，最后领春工。密叶深流翠，狂苞怒发红。扶头香与力，登颊酒无功。日出光相射，烟含态转融。怜渠风雨后，慰我寂寥中。台榭移难定，笙歌赏易终。不如离色界，长伴白头翁。
三年来村家不种稻而种木棉颇擅其利今年间有因袭旧例者入秋风雨太多亩收失望感叹成篇
作者：查慎行
朝代：清
体裁：五言律诗

木棉秋早实，经露复经霜。日给贫家口，年逋大户粮。差宜沙雨润，最忌海风狂。邻有西成望，嗟嗟尔独荒。
三日偕德尹过润木双遂堂小饮
作者：查慎行
朝代：清
体裁：五言律诗

桥北生春水，桥南泊舫船。堂开书插架，池动柳含烟。此会经三日，吾生又一年。未须论聚散，取乐及尊前。
三月三日同园修禊分韵得养字
作者：查慎行
朝代：清
体裁：古风

东风如故人，随我杖藜往。纷纭阅花市，过眼多尘坱。小憩得同园，初欣天气朗。主人天下士，爱客致罗网。及阍谒未入，命仆驾先枉。烂熳呼朋侪，殷勤话畴曩。一官弃唾涕，万事付豪爽。大阮亦胜流，投閒携几杖。药栏桃李径，拱把手培养。先开委空枝，密布无隙壤。可怜芙蓉杏，作态媚幽赏。那知白发翁，分绝探花想。八年三见黜，得失同反掌。当筵犹毷氉，所见胡不广。此生竿木场，著屐知几两。作诗记陈迹，即景成俯仰。
三月三日塘西卓氏园看梅
作者：查慎行
朝代：清
体裁：古风

两月春苦寒，闭门雨雪中。名园一昔到，天气初和融。徐步尽深榛，窅然苔径通。中有古梅树，阅人自儿童。花开子孙枝，树亦成老翁。不知几易主，孤干如焦铜。良辰与我期，喷雪当晴空。清香袭襟袂，澹若松下风。夕阳堕林西，纤月张虚弓。惭将尘土足，移入笙歌丛。
三月三日寒食舟中风雨感怀都下旧游寄朱公子恒斋厸部三十六韵
作者：查慎行
朝代：清
体裁：五言排律

愁中时序兼，百六又重三。客路流光感，京华节物谙。尚书期不远，别墅兴尤耽。忆昔春城外，陪游小筑南。年年修禊事，往往盍朋簪。土甑茶开箬，泥封酒拆坛。羽觞佳客泛，蛮榼小童担。苞爱丁香破，梢宜豆蔻含。地衣红匝匝，石发翠毵毵。筝擘斜行雁，丝清独茧蚕。随方呈妙技，即事借深谈。杂座门生列，巾车野老参。几家同上冢，随意去停骖。一院鞦韆女，干场蹴鞠男。花游联竹轿，芳信簇筠篮。候煖莺吭滑，烟浓蝶梦酣。种桃寻紫陌，看杏入茅庵。隔日频相约，先期或预探。柳花登客馔，带草拂僧龛。沙径晴熏转，澄波晓镜涵。饧箫吹寂寂，粥鼓报韽韽。到必移吟笈，归仍侧帽檐。扑翻愁堕镫，豪健笑驱驔。后辈忘形接，先生好士贪。清狂真辱爱，疏略总无惭。好会原难数，伤神忽不堪。东山殂谢傅，西路避羊昙。故业留桑梓，佳城闭柏楠。诗曾传魏野，曲忍听何戡。只益穷途苦，宁知世味甘。无人临曲水，有泪滴春潭。岸湿乌衔纸，船空鼠匿甔。风鸢行断续，樯燕语詀諵。野意将舒绿，川光未放蓝。离情风挟絮，往事雾沈岚。此恨郎君识，缄题寄北函。
三月三日朱大司空招集南庄限三字
作者：查慎行
朝代：清
体裁：古风

一旬雨雪春淹淹，馀寒尚殢三月三。满城花信近桃李，客舍冷落思江南。司空园亭傍水际，初巳有约来停骖。郊原霁色忽入眼，豁若明镜初开函。草凝露光翠扑扑，柳挟风势青毵毵。檐牙燕巢看新补，枝亚雀鷇俛可探。兰亭胜事俗久废，京洛良会情尤耽。辘轳转水百尺底，绕砌曲折归澄潭。不须丝竹发豪兴，自有风雅供清谈。铜壶静传竹箭响，蛮榼远费桃枝担。先生名高暂解组，公子官好能抽簪。閒从门生奉几杖，犹许野服来相参。古道力持公自厚，群贤不鄙余怀惭。久留帝乡亦何为，土俗节次差能谙。放钟撇卯等儿戏，岁月过隙真奚堪。大杯一浇垒块散，得饮且复拚沈酣。前期更有听莺约，预办斗酒携双柑。
三月三日雨中潘竹村祝尚于周楚和三老人偕赴德尹之招翁源侄不至席上口占寄嘲
作者：查慎行
朝代：清
体裁：七言律诗

又是重三祓禊期，招寻也复逐群嬉。地偏俗俭人多寿，岁美风和雨应时。木芍药花开正好，野酴醾酒醉何辞。竹林一阮真疏放，不豫吾流太好奇。
三月三日雪后赴西苑马上作
作者：查慎行
朝代：清
体裁：七言律诗

凤城西北苑东偏，白发寻春又一年。残雪泥融芳草岸，薄寒风勒柳花天。非无好景来林外，尚少游人到水边。独把吟鞭欹醉帽，时逢修禊想归田。
三月二十九日枕上作
作者：查慎行
朝代：清
体裁：七言律诗

入夏六日半阴晴，月当小尽天将明。阶前初开蚯蚓结，门外乱打虾蟆更。残花递风凡几信，新叶滴露时一声。年年送春如送客，自我作主能无情。
三月二十九日赋瓶花
作者：查慎行
朝代：清
体裁：古风

客中春忽尽，僧舍少嘉树。野草着幽花，荒庭邀一顾。胆瓶贮远汲，红紫插交互。虽深攀折怜，且免风雨妒。新枝若矜宠，昨者便成故。也复有游蜂，窥寻入窗户。沾泥落衽席，等是阅朝暮。微物感吾心，流光去如骛。
三月二十六日分赐南书房入直诸臣瓶中牡丹慎行得鞓红一朵恭纪
作者：查慎行
朝代：清
体裁：七言律诗

扶桑初旭映曈昽，联步晨趋入直同。紫闼恩光连上苑，彤廷芳气袭东风。人来汉殿莺花候，春在尧天雨露中。五色云端亲捧出，仙葩争看一枝红。
三月二日上御经筵恭纪
作者：查慎行
朝代：清
体裁：五言律诗

云日瞻尧表，畴咨启舜编。谁能窥圣学，犹不废经筵。芳宴调羹撤，花瓷瀹茗圆。讲官仍入直，萦袖有炉烟。
三月二日偶游硖石精舍
作者：查慎行
朝代：清
体裁：七言律诗

三月风光连上已，人如蛱蝶斗裙衫。两山钟磬东西寺，十里烟波远近帆。拄杖我来寻履迹，题诗僧乞署头衔。箧中亦有新排集，倘许经房贮一函。
三月二日偶游硖石精舍
作者：查慎行
朝代：清

三月风光连上巳，人如蛱蝶斗裙衫。两山钟磬东西寺，十里烟波远近帆。拄杖我来寻履迹，题诗僧乞署头衔。箧中亦有新排集，傥许经房贮一函。
三月二日扬州作
作者：查慎行
朝代：清
体裁：七言绝句

钞关门外綵层层，三月烟花见未曾。张得水嬉还望幸，船船弦索上红灯。
三月初九日自郯城看桃李至红花埠二首·其一
作者：查慎行
朝代：清
体裁：七言绝句

枝枝能白复能红，光景年时约略同。行过曹村贪小住，双禽对语百花中。
三月初九日自郯城看桃李至红花埠二首·其二
作者：查慎行
朝代：清
体裁：七言绝句

油菜花开十里黄，一村蜂蝶闹斜阳。明知尚隔江淮岸，风物看看近故乡。
三月十七夜与恒斋月下论诗
作者：查慎行
朝代：清
体裁：古风

庾公楼外月，飞光上云崖。此时两相对，此景良自佳。我挟山野性，寻君到衙斋。不弃贫贱交，酬唱晨夕偕。脱略分虽忘，终不杂恢谐。所商在文字，虚受非击排。纵论古与今，泻胸走江淮。力欲追正始，旁喧厌淫哇。向来风骚流，汎滥无津涯。可传必有故，长松出樊柴。明明正变途，花叶殊根荄。须求作者意，勿使本分乖。新诗压时贤，高朗洵少侪。当与古争胜，拾级巳得阶。人言簿书烦，正坐乏雅怀。君怀皎如月，尘雾其能埋。
三月十五夜梦游南湖追忆旧好因寄淮江
作者：查慎行
朝代：清
体裁：七言律诗

梦趁归心得故园，鸳湖游迹宛然存。浓烟隔浦浮诸塔，春树分行绿一村。万里烽烟游已勌，三年光景向谁论。往来最忆尚书墅，柔橹伊哑直到门。
三月十五夜湘中见月
作者：查慎行
朝代：清
体裁：古风

于役忽半年，孤怀寄归艎。北来四十宿，今乃辞瘴乡。地当衡永交，水派潇合湘。明波荡圆魄，春月如秋光。乾坤清气中，草木流真香。翏翏风乍发，漫漫夜何长。遥闻渔父歌，鼓枻下沧浪。白鸥飞不到，江永烟苍茫。
三月十五日恩赐翰林院讲读编检诸臣松花江绿石砚中使宣旨查慎行吴廷桢廖�谟宋至吴士玉五人向在武英殿纂修着拣式样佳者给与慎行得夔龙大砚一方恭纪二十韵
作者：查慎行
朝代：清
体裁：五言排律

砥石青山麓，松花碧水滨。天文联析木，地产富琳珉。蕴作岩间璞，来为席上珍。自蒙官采择，顿发玉精神。有用逢时出，无瑕抱质纯。性刚偏漱润，肤腻不留尘。露气鲜流叶，波光绿漾蘋。铭辞周雅古，形制帝鸿新。规矩方圆合，廉隅节角匀。雕龙由哲匠，箧凤贲儒臣。忆昨随班久，曾经拜赐频。隃麋兼月给，棐几亦时陈。延阁披香夕，山庄珥笔晨。诗多呈乙览，赋每达枫宸。自罢文昌直，仍叨窃禄因。微劳蒙记忆，末路慰沈沦。优旨宣中使，殊荣逮五人。枯鱼咸仰泽，病树稍知春。臣分增惭恧，君恩视笑嚬。捧归怜手颤，增重为丝纶。
三月十八日晓出西便门至畅春园天始明
作者：查慎行
朝代：清
体裁：古风

夜枕过雷雨，薄云开朝晴。起乘残月影，快作西郊行。好风从东来，初日烟中生。村村花柳气，寺寺钟鱼声。草色既芊眠，溪流亦洄潆。于焉惬野趣，瞥尔遗宦情。长恐芳讯阑，坐闻鷤䳏鸣。白头谁料理，抚景中怦怦。
三月十六日同西�实君蒙泉研溪六谦耑木石城友鹿永年向涛霜田亮功次也南陔至兴胜寺看杏花三首·其一
作者：查慎行
朝代：清
体裁：七言律诗

弄袖风微不起沙，野田分路走三鸦。十年失计仍为客，一醉无名特借花。白塔似招游子骑，青旗错认美人家。金丸落处休轻逐，小立逡巡避钿车。
三月十六日同西�实君蒙泉研溪六谦耑木石城友鹿永年向涛霜田亮功次也南陔至兴胜寺看杏花三首·其三
作者：查慎行
朝代：清
体裁：七言律诗

及记当时载酒游，旧题几壁拂尘留。重随客到僧犹识，不待人言我欲愁。牧笛声中芳草路，鞭丝影里夕阳楼。花开花谢年年事，岂料伤春易白头。
三月十六日同西�实君蒙泉研溪六谦耑木石城友鹿永年向涛霜田亮功次也南陔至兴胜寺看杏花三首·其二
作者：查慎行
朝代：清
体裁：七言律诗

幸是韶光处处同，胜游随意转芳丛。别开香界松林外，遥指烟村杏社东。黛色浓添三面绿，日痕微减一分红。只须十步凌丹阁，多少花头在下风。
三月四日赐食榆钱糁恭纪
作者：查慎行
朝代：清
体裁：七言律诗

天上星榆历历看，春风吹绽小团圞。柔条摘处青成串，新火烹来翠满盘。槐叶冷淘难比色，藜羹旧糁记同餐。他时誇向田翁说，此味曾经赐大官。
三月晦日偕杨晚研陈梅溪赴座主大宗伯许公之招流连三日敬赋五言古体诗一章用志盛事兼订后期
作者：查慎行
朝代：清
体裁：古风

世会赖人持，进难退仍易。公归天下仰，乡曲风先被。逖矣黄发期，旷哉赤松志。远收伊吕迹，近托张邴契。洛社与睢阳，高情千载嗣。九人不迨半，猥许门生厕。良辰春夏交，胜践东西寺。年尊耄将及，兴逸衰犹未。篮舆出匪遥，杖藤行可寘。堂无丝竹闹，庭有烟霞腻。外静绝市欢，中虚得池位。虽然营圃墅，亭榭随布置。不穷土木妖，所以矫豪侈。何尝废宴衎，刍豢薄滋味。不列水陆珍，所以警贪鄙。初焉立家法，久乃变风气。道大等行藏，心空冥同异。乘流坎斯止，众取我则弃。欲知鹏鴳游，岂外逍遥义。欲知名教乐，即此真率意。一会日经三，一年会须四。非疏亦非数，天赐皆君赐。幸生山水乡，各有登临地。创举良独难，后期当以次。
三月晦日向涛治具招同西�实君文饶研溪六谦耑木霜田亮功次也南陔岱瞻宗岱社饮寄园向未与会而今至者则胡芝山周渔璜张天门陈尧恺姚君山玉阶兄弟
作者：查慎行
朝代：清
体裁：古风

客居感节物，乡味想樱笋。及此问名园，忽惊春向尽。歇鞍垂柳外，曲径纡徐引。侧帽入丰茸，回身转栏楯。群贤次第到，虚坐前后尽。众芳如媚客，四顾少畦畛。丁香垂纷披，藤蔓缩菌蠢。海棠不少侍，吹作胭脂粉。那无水一池，鼓吹出蛙黾。似嫌太寂寂，作意破寒窘。鲸波捲百川，目眩空花陨。亭台乱金碧，有若浮海蜃。日饮正无何，老狂良足悯。唐侯但坐视，出语顾见哂。幸无性命忧，何用须臾刃。春衣行且换，红药期将近。三百青铜钱，敝裘尚可准。
三月晦日李寅谷招同人怡园雅集分韵得登字
作者：查慎行
朝代：清
体裁：古风

帝城逐人事，节物有废兴。晦日寻李封，吾追杜少陵。衰贱众所弃，谁如几可凭。惟有贫时交，不作炭与冰。与君生同岁，稍长以兄称。君弟即余弟，乡书昨同徵。丽正聊僦居，暮景失飞腾。君故得名早，颜谢何足輘。七龄书擘窠，前辈久服膺。举场三十载，谓宜鲲化鹏。到今困缰锁，屈首似我能。相国宛平公，怜才异孙弘。六馆致一士，翕然声价增。由来天下贤，难以徽墨绳。名园卧榻侧，兴到便许乘。花时速朋曹，栏槛俯对凭。葱葱万井烟，高标见觚棱。水光与树色，到眼皆鲜澄。遂令尘土胸，振步疑飞升。欲去屡回顾，恍然梦游曾。西邻张司业，豪气如陈登。夜来致吾徒，酒器杂斗升。我饮仅小户，当筵醉瞢瞢。依稀人影外，篱落移疏灯。明知病酲馀，前悔后莫惩。且复尽今日，此欢恐难仍。
三月晦日陈元亮家看海棠
作者：查慎行
朝代：清
体裁：七言律诗

一番阴雨花期尽，难得君家尚有春。路隔西川无好句，眼明南郭又芳辰。浓云薄雾怜香意，翠袖红纱绝代人。还有挂帆惆怅在，满湖烟水梦何因。
三月晦日饮朱十表兄槐树斜街新寓同梁药亭吴震一作三首·其一
作者：查慎行
朝代：清
体裁：七言绝句

槐街旧与一峰邻，酒瓮重开为洗尘。最喜今年春带闰，迟来犹作看花人。
三月晦日饮朱十表兄槐树斜街新寓同梁药亭吴震一作三首·其三
作者：查慎行
朝代：清
体裁：七言绝句

古藤阴下三间屋，烂醉狂吟又一时。惆怅故人重会饮，小笺传看洛中诗。
三月晦日饮朱十表兄槐树斜街新寓同梁药亭吴震一作三首·其二
作者：查慎行
朝代：清
体裁：七言绝句

两株桃树手亲移，红影纷纷落酒卮。特与幽庭添曲折，秫秸棕线縳笆篱。
三月朔日
作者：查慎行
朝代：清
体裁：五言律诗

昨夜还家梦，依依白发亲。觉来三月朔，又感一年春。窀穸悲何地，飘流愧此身。那堪寒食近，南望独沾巾。
三杖篇
作者：查慎行
朝代：清
体裁：古风

文端远寄七尺藤，瘦筋入骨坚棱棱。林翁近贻一寻竹，肌理年深滑如玉。红椒所赠材稍悭，称意亦复轻而圜。初白庵中幽独叟，叟一杖三成四友。平生游好凡几辈，及此衰迟谁耐久。自从得三杖，重结物外缘。导前行徐徐，顾影来翩翩。不伤世尊面，不倚洪崖肩。不化葛陂龙，不参八棒十三禅。入我左右手，不计于国于乡年。有时课农桑，卓立古路边。有时问酒家，高挂阮修钱。有时步檐看牛斗，有时曳向柴荆前。有时登临试脚力，扶持直上青山颠。有时用其一，更番出入循环然。有时一不用，舍则藏耳非弃捐。人皆嫌我懒，尔乃周旋护其短。人皆嗤我迂，尔胡步步趋亦趋。杖兮杖兮，尔之三身兮本一身，自天作合兮非无因。吾方爱尔如弟昆兮，亲尔如子孙。何有乎管鲍兮，何有乎雷陈。彼四海九州之人兮，又何劳履我即而过我门。
三江口苦雨
作者：查慎行
朝代：清
体裁：七言绝句

那刹矶头雨杀风，千樯烟气湿濛濛。楚天低压平芜外，何处青山认皖公。
三笑堂书阮亭先生题壁后先生题志云乙丑新正四日同里阮亭王某奉命祭告南海过东林三笑堂观故友东痴先生题诗为之怃然诗载南海集中
作者：查慎行
朝代：清
体裁：七言律诗

听雨轩中昨曾宿，虎溪桥东今又过。谢灵运屐去已久，苏子瞻诗留不多。两袖攓云独惆怅，一灯照壁犹吟哦。沙弥窃听传怪事，大笑此客如风魔。
三衢道中口号四首·其一
作者：查慎行
朝代：清
体裁：五言绝句

水落滩尤窄，轻舟一苇容。机心与机事，那免怨机舂。
三衢道中口号四首·其三
作者：查慎行
朝代：清
体裁：五言绝句

两岸丹黄色，千家橘柚林。勿嗤奴价贱，颗颗铸成金。
三衢道中口号四首·其二
作者：查慎行
朝代：清
体裁：五言绝句

沙际集饥鹭，修翎冷自梳。孟尝门下客，大半食无鱼。
三衢道中口号四首·其四
作者：查慎行
朝代：清
体裁：五言绝句

明日川程尽，聊为半日停。多烦贤太守，为我致舆丁。
三角潭
作者：查慎行
朝代：清
体裁：古风

春禽交交鸣绿扬，征夫辨色早束装。前行十里雾未醒，驴尾秃速驴耳长。朦胧人语遥唤渡，约略村落开微阳。烟光两岸溪一曲，树影四匝潭中央。菜畦麦陇桃李径，高间红白低青黄。新鹅野鸭好毛羽，拍拍飞出沿方塘。田家之乐乐何限，顿令过客忘他乡。只愁雾重天欲雨，横策又上黄茅冈。
三闾祠
作者：查慎行
朝代：清
体裁：七言律诗

平远江山极目回，古祠漠漠背城开。莫嫌举世无知己，未有庸人不忌才。放逐肯消亡国恨，岁时犹动楚人哀。湘兰沅芷年年绿，想见吟魂自去来。
三闾祠
作者：查慎行
朝代：清
体裁：诗

平远江山极目回，古祠漠漠背城开。莫嫌举世无知己，未有庸人不忌才。放逐肯消亡国恨？岁时犹动楚人哀！湘兰沅芷年年绿，想见吟魂自往来。
上元前一日饮陶颍儒上虞县斋
作者：查慎行
朝代：清
体裁：七言律诗

溪山渐入渐无穷，短棹飘然又浙东。载酒也应怀贺老，折腰母乃累陶公。论交世路风尘外，得句春帆雨雪中。记取山城作元夕，一灯曾为两人红。
上元前三日自怡园观灯上相国兼呈院长二首·其一
作者：查慎行
朝代：清
体裁：七言律诗

碧香新试上元篘，诏许名园续旧游。下直一行同系马，入门几步便移舟。宫中诗句元才子，天下神仙李邺侯。两世恩光皆眼见，得陪宾从也风流。
上元前三日自怡园观灯上相国兼呈院长二首·其二
作者：查慎行
朝代：清
体裁：七言律诗

二分明月一分灯，引入仙山第几层。洞口烟霞浓似染，雪边亭榭暖如蒸。林疏竹密参差见，径转廊回取次登。却向江湖回白首，十年重到梦何曾。
上元前二日芝田弟招集深宁斋席上次韵
作者：查慎行
朝代：清
体裁：五言律诗

杖履从游地，难忘直至今。风流前辈尽，结托晚年深。照座红灯入，当杯白发侵。怀新兼感旧，愁和郢中吟。
上元前二日陶庵以诗约游清凉山次韵奉答
作者：查慎行
朝代：清
体裁：五言律诗

令节长多雨，连朝偶得晴。陪游原有约，索醉岂无名。税杖扶身健，芒鞋称脚轻。老嫌箫鼓闹，准拟入山行。
上元夜同唐实君赵蒙泉宫友鹿家声山饮姜西�同年寓分韵得雨字
作者：查慎行
朝代：清
体裁：古风

北风未解严，刮面射强弩。富儿马足尘，游子衣上土。我有同年生，一椽望衡宇。每因赴宴会，暂得命俦侣。时节近上元，满城竞箫鼓。公卿例召客，偻指略可数。烛幌白生虹，灯屏红窣堵。空明大圆镜，烂熳散歌舞。可怜玉川居，破屋用茅补。荒庭一堆雪，月色带清苦。也复呼其群，经营同地主。不辞口腹累，为爱风义古。酒行爵踰三，殽列簋倍五。先生鄙肉食，下箸辄欲吐。如何点食单，亦溷烹鱼釜。即此母已奢，谁能谅贫窭。我穷兴萧索，藉尔作豪举。雅令既匝巡，拇阵捲风雨。主人但旁观，坚坐恣狎侮。肯为瓶告罄，相劝力须努。新诗信手成，险韵斗虓虎。费君三月俸，醉我一夕许。忽闻耳热歌，寒律变温煦。
上元夜白沟旅店遇王文子编修
作者：查慎行
朝代：清
体裁：五言律诗

独客归装薄，新年酒价增。平沙千里月，冷市几家灯。邂逅欢何极，粗狂老尚能。被君嗤好事，题壁记吾曾。
上元节西苑赐宴观灯恭纪
作者：查慎行
朝代：清
体裁：七言律诗

琼岛东瞻璧月圆，箾韶吹彻九重天。壶倾潋滟金尊溢，盘贮芳馨玉馔鲜。绛蜡班随中使导，黄柑例许侍臣传。太平时节观灯宴，既醉惟当祝万年。
上元雨中独登虎丘二首·其一
作者：查慎行
朝代：清
体裁：七言绝句

上元无月亦无灯，十里山塘冷欲冰。夜泊扁舟寺门外，梅花楼下吊诗僧。
上元雨中独登虎丘二首·其二
作者：查慎行
朝代：清
体裁：七言绝句

剑池侧畔侍宸游，寓直曾为三日留。一梦八年还记得，旧题诗在仰苏楼。
上化城
作者：查慎行
朝代：清
体裁：古风

悬崖多烈风，石缝树不长。怪此独雄拔，枝枝蔽穹苍。路转倍萧森，古阴暗虚廊。鸟巢不敢寄，一一皆下翔。我亦难久留，毛孔森开张。翻思风雨会，快受六月凉。
上大司成翁铁庵先生
作者：查慎行
朝代：清
体裁：古风

虞山龙蜿蜒，昂首挹海若。汇为人文薮，嬗兴代有作。我公实名家，间世出腾跃。却将波澜势，捲起向寥廓。国家取士途，檃括制仍昨。后生奉师程，体裁就拘缚。蚕丛嵎负固，斤斧孰开凿。巨手得韩欧，呀然启鐍钥。文昌一星曜，馀若萤火爝。以此结主知，回翔上馆阁。十年执文枋，出入两不怍。东郡昔抡材，云罗恣搜索。遂令齐鲁风，一变起积弱。至今剑光在，识者辨干莫。文运际中天，四方视太学。颇闻长老语，斯地久寂寞。簴�器空悬，豆笾礼犹托。春秋刲羊豕，朔望奠斝爵。四门官俸轻，六馆廪饩削。惟留古时柏，枝干尚盘礴。花砖饥啄鹰，斗栱暮巢雀。庭荒狐狸窜，人去蝙蝠掠。壁书画摧残，猎碣字剥落。偏傍按点�，星陨不可攫。自从万乘临，庙貌再丹雘。皋厸位祭酒，此座不轻著。新城转官去，士气孰联络。公来一震耸，造就指不各。外貌谦以和，中怀严且恪。从公日于迈，人有执经乐。圜桥看济济，在泮咏蹻蹻。方当发贲镛，岂独警遒铎。三千萃弦诵，馀地故绰绰。移时具规模，次第布条约。经术植本根，史书览大略。词章及文艺，馀事柎承萼。必若计栽培，先须破拫格。力图古制复，事异虚名博。喣者春达萌，释如秋解萚。时情重成例，清议动多格。怜才出至性，此意感非薄。贱子望尘来，三年客京洛。门墙虽滥厕，鞭策稍知戄。公于汲引涂，取予必斟酌。何期纳百谷，亦复收一勺。倾傃方自兹，惟公鉴葵藿。
上官竹庄为余写青山归棹图公漪有诗戏次其韵
作者：查慎行
朝代：清
体裁：七言绝句

旧闻五岭皆炎热，到此能无忆冷泉。不谓留行无地主，老夫兴尽却回船。
上少司成徐蘋村先生二首·其一
作者：查慎行
朝代：清
体裁：七言律诗

数仞宫墙入望新，鼓钟相应在成均。何期当路心犹折，如此怜才意始真。鱼鬣欲腾烧后尾，琴材偏赏爨馀薪。百川东下何须问，赖有狂澜手障人。
上少司成徐蘋村先生二首·其二
作者：查慎行
朝代：清
体裁：七言律诗

韩愈犹居博士员，风流此外孰随肩。来参讲幄三千士，及听声华四十年。乐地不踰名教外，人才都定笑谈前。读书射猎论初志，直为从公愿执鞭。
上已与子侄辈饮西园海棠花下
作者：查慎行
朝代：清
体裁：五言律诗

寂寞逢嘉树，流连及令辰。若非携酒赏，几负满园春。绝艳惊双目，浮光动四邻。好花如子弟，笑拥白须人。
上已后二日同杨耑木出彰义门次日抵涿州马上口占
作者：查慎行
朝代：清
体裁：七言律诗

放慢游缰信意行，不教马力困兼程。草低天远卢龙塞，柳暗烟浓涿鹿城。迁次心情移客梦，蹉跎乡社负躬耕。杏花开过清明节，犹记横箫听卖饧。
上已后五日再过同园看花赋赠胡翔庵四首·其一
作者：查慎行
朝代：清
体裁：七言绝句

结邻真喜近斜街，步屧寻春又一回。五日重来光景换，早花零落晚花开。
上已后五日再过同园看花赋赠胡翔庵四首·其三
作者：查慎行
朝代：清
体裁：七言绝句

不用枝头挂小铃，一群娇鸟避楸枰。绿阴满地花光合，昼静时闻落子声。
上已后五日再过同园看花赋赠胡翔庵四首·其二
作者：查慎行
朝代：清
体裁：七言绝句

山桃含笑海棠妍，素奈香清亦可怜。小雨乍晴晴又雨，今年天是养花天。
上已后五日再过同园看花赋赠胡翔庵四首·其四
作者：查慎行
朝代：清
体裁：七言绝句

阅尽秾华到晚春，客中吾是最閒身。却愁有酒无钱买，长累贫官作主人。
上已泰安道中和西�
作者：查慎行
朝代：清
体裁：七言绝句

平山堂畔忽经年，又是荒程上已天。惭愧浆家供野味，树头小串摘榆钱。
上已赵州道中二首·其一
作者：查慎行
朝代：清
体裁：五言绝句

几日冰开合，馀寒勒柳条。水滨游女少，閒杀赵州桥。
上已赵州道中二首·其二
作者：查慎行
朝代：清
体裁：五言绝句

平原留故里，牢落几人家。客过谁浇酒，僧来且吃茶。
上巳前一日发桂林
作者：查慎行
朝代：清
体裁：七言绝句

连日轻寒连夜风，满城桃李一时空。伏波门外梨花雨，春在鹃啼猿啸中。
上巳前一日徐韩弈左田父子见过留饮花下
作者：查慎行
朝代：清
体裁：七言律诗

今年已分负芳时，连日敲门匪所思。邻舍晚分红曲酒，故人晨赴牡丹期。禁当龋齿重开戒，拨触唫脾又得诗。花若有知应见哂，合将宫体让徐摛。
上巳过平山堂下
作者：查慎行
朝代：清
体裁：古风

发轸维阳城，苕苕入尘陌。不逢湔裙女，但见骑驴客。平山平似岸，夹路植松柏。堂空感良游，事往念前哲。当时手种柳，摇落那禁折。暂此驻征鞍，一帘风向夕。
上巳雨中同竹垞及儿建再赴淮江招
作者：查慎行
朝代：清
体裁：七言律诗

三月三日东风寒，徐尚书家春未残。半篙新水渌忍唾，两树碧桃红耐看。蛙黾幸未聒人耳，蛤蜊大可充君盘。一番相过一冒雨，笑口欲开尔许难。
上御帐殿南门命侍卫试调生马召臣等同观恭纪
作者：查慎行
朝代：清
体裁：七言律诗

步阔蹄高齿尚童，忽惊一顾出重瞳。赏加牝牡骊黄外，恩在驱驰驾驭中。杏叶裁鞯初被锦，桃花作汗欲喷红。龙涓骐校皆天厩，冀野从看万马空。
上谷城南旅宿见可亭侄题壁
作者：查慎行
朝代：清
体裁：五言律诗

客路逢连雨，秋原洗郁蒸。人投曾宿店，鼠瞰未吹灯。一榻夜凉入，二更残月升。忽看题壁在，为尔扫秋蝇。
下掷笔峰渡将军河抵黄龙寺观明慈圣太后所赐紫衣经幢及元人十八罗汉画像
作者：查慎行
朝代：清
体裁：古风

危峰拔奇峭，插汉秋峥嵘。下走数千尺，此身疑被坑。溪流宽且长，潭影黝而清。飞泉溅我领，过山犹水声。渐入渐无蹊，苍松与云平。万枝皆直上，曲木何由萌。入林见精蓝，御扁题有明。敕建自神母，豁达开朱甍。一道护藏碑，蛟龙拱函经。架裟垂频婆，锦绣扬幡旌。新如手未触，机上初织成。元人留画图，用意填丹青。年深彩色退，神气逾发生。劫火焚天池，霞封亦颓倾。黄龙独无恙，故物犹充盈。得非深山中，呵禁趋百灵。勿轻现光怪，恐使神鬼惊。
下直偶过学庵斋明日学庵以诗索和次原韵
作者：查慎行
朝代：清
体裁：七言律诗

绿树阴中着两臞，夕阳移影过东隅。唱酬互入新诗卷，还往犹馀旧酒徒。有子祝君苗在手，未归约我杖同扶。眼前事事关迟莫，不梦横溪即泖湖。
下直经澹宁居后见新竹出墙
作者：查慎行
朝代：清
体裁：七言绝句

轻雷夜解斑笼箨，地近宫垣势便高。应笑松栽成早偃，多年犹未出蓬蒿。
下第南归留别同年姜西溟廖越千刘大山王昆绳李若华诸子二首·其一
作者：查慎行
朝代：清
体裁：七言律诗

一顾人间事不轻，敢将汲引望公卿。张罗天远鸿双去，弹铗心粗剑一鸣。误喜青灯回昔梦，枉烦芳草劝初程。归人别有看花约，明日骑驴便出城。
下第南归留别同年姜西溟廖越千刘大山王昆绳李若华诸子二首·其二
作者：查慎行
朝代：清
体裁：七言律诗

明知归计尚茫茫，且作无聊别帝乡。下第儿还添客累，当歌酒或替人狂。膏肓痼疾贫难疗，须鬓流年老易伤。聚铁岂堪频铸错，早收心力事耕桑。
下西巴里台
作者：查慎行
朝代：清
体裁：七言绝句

直下初从万仞颠，忽于井底见炊烟。松风夜转潺湲水，知是山腰一眼泉。
下闸歌
作者：查慎行
朝代：清
体裁：古风

上闸难下闸易，寻文中间千里势。上闸安下闸危，群呼邪许无所施。雷声奋地光飞电，浪挽彊弓船释箭。人情冒险昧吉凶，取快秪争呼吸中。劝君姑缓勿用亟，需在泥沙方利涉。
不到西湖四年矣壬午春分前三日与郑春荐同游感赋
作者：查慎行
朝代：清
体裁：七言律诗

多年不赴故人期，湖上风光异往时。红杏桥栏游冶骑，绿杨亭槛御书碑。刘郎前度花谁主，杜牧三生鬓已丝。口业粗偿残债尽，尚烦君记棹歌词。
不见外舅陆射山先生屈指六年今春奉谒里门旋有吴行兼以送别二首·其一
作者：查慎行
朝代：清
体裁：七言律诗

鬓霜髯雪走天涯，拂袖归来记岁华。海内诗文无手敌，座中筋力许谁誇。谈深世态多经眼，老喜游踪渐近家。五柳有情难系别，勿论乡思米囊花。
不见外舅陆射山先生屈指六年今春奉谒里门旋有吴行兼以送别二首·其二
作者：查慎行
朝代：清
体裁：七言律诗

乱馀三径长蓬蒿，栗里田荒尚属陶。逸兴人扶双屐健，名山天靳一星高。春浓远市红灯月，烟泛轻帆白鹭涛。怪底尊前还恋恋，六年书疏阻江皋。
与丁雇短驴
作者：查慎行
朝代：清
体裁：七言绝句

随车逐马走踆踆，此路由来富役贫。看取探囊租小蹇，执鞭还有执鞭人。
与九江太守朱恒斋
作者：查慎行
朝代：清
体裁：七言律诗

一麾暂出领名邦，九叠屏山九派江。正喜为郎犹未老，早闻治行已无双。讴歌满境鸮音革，轩冕巡城虎气降。依旧官居精典籍，只多铃卒昼敲梆。
与刘北海
作者：查慎行
朝代：清
体裁：古风

我降庚寅月建午，襁褓含饴及见祖。升沈未定矩矱移，荏冉今年三十五。客尘南北浪奔走，家学渊源迷步武。先子音容渐藐茫，典型何处追王父。小时犹记窃馀论，文集诸刘指堪数。翰林风度杳莫即，伯仲声华忆明府。布帆夜下十八滩，几日春风到南浦。颇闻人颂神明宰，章贡循声比卓鲁。一城烟树起楼台，千里关河静鞞鼓。官閒往往飞凫出，缑岭轩轩见霞举。此时我作豫章游，却怪知名缘独沮。即论世讲属前辈，小子投谒固其所。怀中一刺署姓名，双屐逡巡阻春雨。先生忘年复忘分，先枉高轩访羁旅。下车相揖亦有人，此事今亡乃闻古。修名不立行可愧，半臂重交义奚取。谓余当有祖父风，不料头颅尚如许。长身三世求形似，母乃籧戚嗟仰俯。入门一笑想欲狂，注目含情两无语。
与刘海观前辈话旧有感
作者：查慎行
朝代：清
体裁：七言律诗

三馆当时数二刘，后来谁不仰风流。芝兰臭味终相近，缟纻交情幸见收。自别道山虚接武，每从宦海阅沉舟。对君忍话京华事，宿草鸰原痛未休。
与大庾令李阜如同年
作者：查慎行
朝代：清
体裁：五言律诗

同年四开府，百里独楼鸾。邑是冲烦邑，官仍本分官。别来颜各换，此去岁将阑。珍重留行意，犹馀旧眼看。
与子畏上臣饮杨令诒孝廉宅
作者：查慎行
朝代：清
体裁：七言律诗

映门新涨碧鳞鳞，步屧相过近有邻。江上萍踪三月社，意中云树十年人。倾来竹叶休辞醉，飞到杨花不惜春。曾是东风同下第，每逢高会易伤神。
与张昆诒
作者：查慎行
朝代：清
体裁：五言律诗

惠好自儿童，相看忽老翁。以君三岁长，与我两心同。书画性成癖，弦歌声可风。桑榆须早计，归路免西东。
与张汉瞻次侯大年韵
作者：查慎行
朝代：清
体裁：古风

竹垞今名家，从君赏文格。每逢最佳处，辄为浮大白。自抱万卷书，羞随五侯客。养亲冀一第，岁月去巳积。变体为时文，频遭按剑斥。皇天老眼暗，才地每相厄。何妨扫蛾眉，稍稍傅粉泽。肯违静者性，彼好此不易。
与彭椒嵓
作者：查慎行
朝代：清
体裁：五言律诗

别里三年梦，初疑作吏难。冲繁畿辅地，辛苦牧民官。元结诗仍好，安仁鬓未残。合并无限喜，为尔一加餐。
与德尹同坐骡车戏作二绝句索翁康贻严定隅和·其一
作者：查慎行
朝代：清
体裁：七言绝句

淮浦相逢事太奇，小船同载蹇同骑。与君便是同功茧，不许人间有路岐。
与德尹同坐骡车戏作二绝句索翁康贻严定隅和·其二
作者：查慎行
朝代：清
体裁：七言绝句

抵足朝朝作卧游，欠伸一笑两抬头。击残车壁殊多事，鼠穴前头梦八驺。
与德尹自扬州连舫渡江
作者：查慎行
朝代：清
体裁：七言绝句

梅花开后草堂前，准拟春来共醉眠。此福两人消不得，半年五上渡江船。
与揆恺功学士同试南书房感旧成句
作者：查慎行
朝代：清
体裁：五言律诗

天上青云客，人间白雪翁。交新双阙下，话旧十年中。诗让挥豪速，文惭起草工。荐贤名偶玷，惭愧蹑追风。
与时庵别五旬计程当入阆中矣七月十六夜梦其渡桔柏江有诗见寄醒而作此
作者：查慎行
朝代：清
体裁：五言律诗

相送西南去，离心不可降。乱山悬客路，孤梦堕疏窗。暮雨葭萌驿，秋风桔柏江。此时占益部，真有使星双。
与朱悔人京口一别十二年矣今春相见京师读其游匡庐武当两集喜而有作
作者：查慎行
朝代：清
体裁：古风

丁卯桥西蒜山畔，江声怒走风帆战。两萍一散十二秋，流落燕中复相见。不怪年光逐飞电，不怪青�尚贫贱。怪君颔下鬑鬑须，点漆黥乌经百炼。开箱示我两卷诗，元气入笔何淋漓。始知巢父有仙骨，岂比岑参空好奇。吾今老矣百事错，局促人间何处著。髯兮肯赋归去来，随汝名山办芒屩。
与润木别于彰仪门外
作者：查慎行
朝代：清
体裁：古风

自我住京师，五年裘换纻。名成时巳晚，恩重归敢遽。子臣虞两负，方寸乱徐庶。请急太匆匆，痛深创寔钜。亲亡未克葬，贫到伤心处。追忆初丧时，悲端非一绪。汝时尚角丱，至性本天具。今来强仕踰，将伯寔堪助。同归苦未得，万事料难预。送我出修门，殷殷戒徒御。我行营大事，家督难自恕。饥冻固其常，儿孙何足虑。来骑蹇驴来，去驾柴车去。风吹日杲杲，飘散芦花絮。洒泪各无言，哀歌聊自叙。
与灵上人饷龙井雨前茶二首·其一
作者：查慎行
朝代：清
体裁：七言绝句

风篁十里郎当岭，官焙争收粟粒芽。惭愧老僧亲手摘，青纱蜡纸饷山家。
与灵上人饷龙井雨前茶二首·其二
作者：查慎行
朝代：清
体裁：七言绝句

今年谷雨雨廉纤，茶味全胜笋蕨甜。正自不嫌山少肉，肉山无此好毛尖。
与灵上人饷龙井雨前茶二首老友郑寒村殁后五年其子义门携爱莲画像过余属题得二绝句·其一
作者：查慎行
朝代：清
体裁：七言绝句

自脱朝衫换幅巾，祗应营道想前身。翛然出处行藏外，谁识完人是半人。
与王方日
作者：查慎行
朝代：清
体裁：七言律诗

姚生寓舍晨排闼，一笑惊君起著衣。半面相逢虽草草，两心经别自依依。倦游客况秋风冷，末路交情酒伴稀。不料尚邀公子顾，累他红粉避灯辉。
与番禺姚明府齐州二首·其一
作者：查慎行
朝代：清
体裁：五言律诗

偻指修门别，俄踰二十年。君颜犹白晰，我发已华颠。毛檄差堪喜，王凫自得仙。春风花满眼，及此话前缘。
与番禺姚明府齐州二首·其二
作者：查慎行
朝代：清
体裁：五言律诗

簿书原不俗，插架有牙签。诗好人人说，才优事事兼。肯教同列忌，难得上官廉。骥足行将展，毋须叹久淹。
与研溪别后叠前韵寄之
作者：查慎行
朝代：清
体裁：古风

我从汤子交，耳君名巳熟。初来长安城，欲见尘眯目。名园一杯酒，邂逅情未属。别时莲蕊红，怀刺久蹢躅。忽忽秋向老，花期过黄菊。晚赴严公招，名流趾相续。森然授几席，后至惟尔独。众中造膝谈，稍稍致款曲。汤言不我欺，伊人果如玉。似从坡陁游，迤逦入崖谷。松篁幽径转，照我须鬓绿。石润敛云霞，泉清作琴筑。对之浮气尽，亟取药吾俗。曲尺移木床，醉留同一宿。男儿属有才，未了三千牍。买田归可种，买书行可读。委身俛仰中，初念固不欲。况当摇落候，有痛忍轻哭。凉灯一穗花，夜半开未足。淅沥风洒窗，淋浪雨鸣屋。明朝门外路，泥淖驴没腹。连鞍共君出，寸步苦局趗。纷纷疾走儿，马骋车脱辐。即此慎所之，久要互相勖。
与祁鹤亭臬长话旧
作者：查慎行
朝代：清
体裁：五言律诗

重来仍款款，昔别悔匆匆。遇我非今雨，于君见古风。閒能空讼缿，雅喜接诗筒。惭愧相投句，犹蒙记忆中。
与许旸谷时许初自山右归
作者：查慎行
朝代：清
体裁：七言绝句

一笑还家未觉贫，奉承堂上白头亲。可怜我亦称人子，负米归来晚为身。
与郡丞赵默庵话旧有感
作者：查慎行
朝代：清
体裁：古风

忆昔赴黔幕，买帆溯汉阳。赵家好弟兄，一见倾肺肠。吾兄亦豪士，齿序同雁行。君时甫弱冠，意气争颉颃。往往副虚怀，高谭陋词章。风尘一挥袂，自尔成参商。奄忽四十年，旧游半存亡。两萍浮大海，乃在天一方。我鬓既摧颓，君颜俄老苍。大才屈佐郡，何以展尔长。蛮城二月中，天气如梅黄。入门巾屦湿，急雨鸣淋浪。呼童启书斋，延我卧竹床。此情不殊曩，此景安可常。别易会苦难，况迫桑榆光。临分留数语，俛仰多感伤。
与陈六谦户部话旧
作者：查慎行
朝代：清
体裁：七言律诗

二十年前两酒人，京华相见意尤亲。田园暂返如孤客，邸舍翻来作近邻。难就微名成我懒，未除宿习取君真。狂言自骇家僮听，谁识忘形旧主宾。
与陈漳浦莘学话旧
作者：查慎行
朝代：清
体裁：五言律诗

谁怜香案吏，远谪到天南。索米洵非易，折腰良不甘。山租输海贝，市舶贱迦楠。喜拜贫官惠，轻风白葛含。
与韬荒兄竟陵分手兄至荆州余往监利滞留且一月矣作诗以寄
作者：查慎行
朝代：清
体裁：古风

长江多蛟龙，嘘吸通潮汐。两人行结束，惘惘将奚适。维时夏苦旱，千里火云赤。压头一扇篷，炙背等煎迫。而我于其间，狂吟快新获。兄诗工而迟，顾我速以拙。篇成必传示，瑕颣互指摘。我赏兄不疑，兄颔我蹙额。丹砂百炼金，点铁随手掷。文从字怪发，往往到击节。绩学兄贯穿，悬河泻胸膈。陈言务扫荡，妙解生创辟。文章窃愿学，下语颇不择。兄为启其钥，奇正示体格。经经而纬史，较若分黑白。溯流止一源，驰骋戒旁隙。有时杂游戏，间亦事博奕。枯棋纸画局，低手两笨伯。毫末势必争，怒容毛发磔。推枰起相诟，衾枕纷狼藉。幸未投诸渊，俛首旋拾摭。旁观但移晷，一笑意巳释。我饮仅半升，兄倾可一石。村沽必尽量，醉语有终夕。舟子讶未闻，家奴惯不吓。汉阳半月住，又复事行役。竟陵暂分袂，谓作浃旬隔。余去向玉沙，兄行指鹤泽。萍踪忽漂散，践约苦难责。吾叔方南征，输将任烦剧。�陵用兵地，久滞佐筹画。西风吹客衣，稍欲换絺绤。冷署啼寒螀，庭柯响摵摵。独来阅中秋，消息断咫尺。岂如孤舟夜，卧起同枕席。正当盛壮时，长驾困短策。依回投幕府，此段良可惜。我年虽少兄，本性奈孤僻。轮囷剩肝胆，感愤腕徒扼。妻孥败人意，兼顾终无术。卤莽一出门，何从算游迹。归与须早计，惆怅分飞翮。
与顾梁汾舍人次阁学韩公韵
作者：查慎行
朝代：清

不是微之定牧之，紫薇亭擅舍人辞。十年未就《归田赋》，众口犹传赴洛诗。往事相关棋已散，秋风才到鬓先知。怪来东阁留宾地，难遣深情是酒卮。
与顾梁汾舍人次阁学韩公韵
作者：查慎行
朝代：清
体裁：七言律诗

不是微之定牧之，紫薇亭擅舍人辞。十年未就《归田赋》，众口犹传赴洛诗。往事相关棋巳散，秋风才到鬓先知。怪来东阁留宾地，难遣深情是酒卮。
世弃
作者：查慎行
朝代：清
体裁：五言律诗

世弃身何与，身閒分已过。读书新得少，见梦故人多。黍熟来初酿，池荒足败荷。东篱佳节近，不醉拟如何。
丙午立春前雪
作者：查慎行
朝代：清
体裁：五言律诗

麦陇轻冰候，茅檐薄雪辰。五更初饯腊，三日复迎春。俗俭希沾泽，年衰敢怨贫。或云天示兆，活此一方民。
丙戌上元夜召入西苑观千叶莲花灯恭纪四首·其一
作者：查慎行
朝代：清
体裁：七言绝句

太华晴光绚晚霞，良宵移入玉皇家。月华满苑清如水，涌出峰头十丈花。
丙戌上元夜召入西苑观千叶莲花灯恭纪四首·其三
作者：查慎行
朝代：清
体裁：七言绝句

不羡金莲画诏回，恍疑风引近蓬莱。分明千佛光中现，并作红云一朵开。
丙戌上元夜召入西苑观千叶莲花灯恭纪四首·其二
作者：查慎行
朝代：清
体裁：七言绝句

天香飘下蕊珠宫，映水俄惊太液红。不夜城中光四照，南薰先应五弦风。
丙戌上元夜召入西苑观千叶莲花灯恭纪四首·其四
作者：查慎行
朝代：清
体裁：七言绝句

彩棚高傍御楼悬，千萼多从一蒂联。不是大罗天上见，人间谁识火中莲。
丙申二月雨雪连绵援笔排闷
作者：查慎行
朝代：清
体裁：七言律诗

巡檐倚杖步蹒跚，村巷泥深欲出难。二月风光三日雪，闰年天气半春寒。蚁浮竹叶杯常冻，雀啅苔枝蕊未残。好笑纤儿群掷瓦，不闻古井复生澜。
东坡有咏御史台榆槐竹柏诗元方狱庭无竹柏以菊梅易之余幽囚之所并无榆槐止有老柳二树其一已枯萎方供狱卒爨薪仍用来诗次韵之例赋孤柳四章 其一 次榆韵
作者：查慎行
朝代：清
体裁：古风

双柳谁所栽，年年换新绿。想当绸缪时，宁料刍楚束。北株乃先萎，竟被金尅木。其一似含悽，欲唱渭城曲。我笑戏相语，保已良已足。幸敷寻丈阴，庇及瞻乌屋。
东坡有咏御史台榆槐竹柏诗元方狱庭无竹柏以菊梅易之余幽囚之所并无榆槐止有老柳二树其一已枯萎方供狱卒爨薪仍用来诗次韵之例赋孤柳四章 其三 次竹韵
作者：查慎行
朝代：清
体裁：古风

青草一寸无，何况柏与竹。尔以少见留，免教斤斧触。阅人谅已多，大抵荣胜辱。荣者为瓦全，辱莫如碎玉。岂无君复梅，亦有渊明菊。且留青眼看，毋使眩红绿。
东坡有咏御史台榆槐竹柏诗元方狱庭无竹柏以菊梅易之余幽囚之所并无榆槐止有老柳二树其一已枯萎方供狱卒爨薪仍用来诗次韵之例赋孤柳四章 其二 次槐韵
作者：查慎行
朝代：清
体裁：古风

春来影旋动，夏至凉可歇。垂垂弄风条，点点溜雨叶。云何让榆槐，秋实独少荚。入冬虽凋落，飞絮犹比雪。随时阅寒暄，荏苒送日月。华堂或盈万，叹尔太孤绝。
东坡有咏御史台榆槐竹柏诗元方狱庭无竹柏以菊梅易之余幽囚之所并无榆槐止有老柳二树其一已枯萎方供狱卒爨薪仍用来诗次韵之例赋孤柳四章 其四 次柏韵
作者：查慎行
朝代：清
体裁：古风

向使生道旁，视之等一苇。柔条被攀折，秋后犹未已。何如在犴狴，作配痴老子。南枝复生华，惜已迫暮齿。纵逃入爨厄，行就凋槁矣。谁复见当年，风流张长史。
东坡诗云去得顺风来者怨辄以所见广之
作者：查慎行
朝代：清
体裁：七言绝句

得上仙舟总不凡，巧从名句破机缄。南来北去两无碍，去得顺流来挂帆。
东宫召赴西园赐观皇上御书匾额大小二十有九恭纪七律八章·其一
作者：查慎行
朝代：清
体裁：七言律诗

元气淋漓万象融，欣瞻宸翰辟鸿濛。瑶源珠海来仙岛，凤翥鸾翔下震宫。光射临池知浴日，笔随运肘想生风。一时喜色关飞动，嵩祝齐传抃舞中。
东宫召赴西园赐观皇上御书匾额大小二十有九恭纪七律八章·其七
作者：查慎行
朝代：清
体裁：七言律诗

笔阵纵横气总降，帝书亘古擅无双。九苞翙羽连翩起，万斛龙文独力扛。迸散繁星悬两曜，尽收千派纳长江。人间欲见曾多得，转幸身依青琐窗。
东宫召赴西园赐观皇上御书匾额大小二十有九恭纪七律八章·其三
作者：查慎行
朝代：清
体裁：七言律诗

真觉谦尊道益光，不名宫殿但名堂。擘窠宁羡书飞白，响榻难模纸硬黄。赐出形模随大小，琢成体制合圜方。吾皇慈爱青宫孝，钦仰时亲黼座旁。
东宫召赴西园赐观皇上御书匾额大小二十有九恭纪七律八章·其二
作者：查慎行
朝代：清
体裁：七言律诗

炉烟直上护氤氲，松栋虹梁灿欲分。殿閤香风浮墨气，河山秀色映天文。画传羲易筹图秘，念切周诗稼穑勤。共纪本朝家法古，书屏铭座付储君。
东宫召赴西园赐观皇上御书匾额大小二十有九恭纪七律八章·其五
作者：查慎行
朝代：清
体裁：七言律诗

翠籞东连紫界墙，林泉交映蔼秋方。龙楼问寝宵常早，鹤禁娱晖景正长。藻井非烟呈五采，璇题如镜启重光。凌云百级丹梯上，头白应嗤老仲将。
东宫召赴西园赐观皇上御书匾额大小二十有九恭纪七律八章·其八
作者：查慎行
朝代：清
体裁：七言律诗

茫茫学海望无涯，上殿恭承异数加。目炫管中窥日月，梦回衣上带云霞。欧苏小记荣天藻，羲献真传属帝家。愧作玉皇香案吏，难濡柔翰绘光华。
东宫召赴西园赐观皇上御书匾额大小二十有九恭纪七律八章·其六
作者：查慎行
朝代：清
体裁：七言律诗

万丈光芒出槛前，煌煌禁扁称高悬。尧阶茅土原同俭，文囿风光共一天。玉案浮花开漆砚，银钩写月向澄川。凡鱼欲作鲲鹏化，御墨吞来骨尽仙。
东宫召赴西园赐观皇上御书匾额大小二十有九恭纪七律八章·其四
作者：查慎行
朝代：清
体裁：七言律诗

到处黄金榜御书，太平堂构庆端居。晨曦烛地光相并，列宿周天数有馀。大业时时游艺圃，嘉名一一取经畬。日知旧额重钩勒，开卷犹思出閤初。
东昌道中
作者：查慎行
朝代：清
体裁：七言绝句

黄沙碧草两无情，鶗鴂愁闻第一声。辜负遗山诗句好，杏花开后过聊城。
东木与楚望叠鱼字凡七章连翩传示再拈二首以答来意·其一
作者：查慎行
朝代：清
体裁：七言绝句

才地评量总不如，连朝踏冻费传书。两贤健比云端鹘，一老懒于冰底鱼。
东木与楚望叠鱼字凡七章连翩传示再拈二首以答来意·其二
作者：查慎行
朝代：清
体裁：七言绝句

插架徒然万卷馀，只图遮眼不翻书。诗成亦用白描法，免得人讥獭祭鱼。
东木前贶初从楚望转致诗中未之及楚望有诗见督戏叠来韵兼示东木
作者：查慎行
朝代：清
体裁：七言绝句

清况原从君所于，报章草附一行书。衰颜忘事类如此，重为蹄筌记兔鱼。
东林寺
作者：查慎行
朝代：清
体裁：古风

连山衮衮来，陡起山门前。顽空被偪塞，失却东南天。石棱瘦筋露，涧道枯绠悬。不知何峰水，流作溪桥泉。入门寻断碑，古迹想白莲。同时十八人，縳律如坐禅。饮酒不入社，渊明岂非仙。
东湖舟夜
作者：查慎行
朝代：清
体裁：五言律诗

夜好偏无月，天空顿觉秋。风兼双鹭起，水带一萤流。树气船船露，灯光寺寺楼。十年曾载酒，落魄笑重游。
东田同年忽戒作诗昨日过我赏菊醉后复破戒以诗来索和章戏次原韵
作者：查慎行
朝代：清
体裁：古风

闻君戒作诗，枯寂徒自窘。我思破其戒，坚壁恐未允。试以酒诱之，徐徐俟激轸。半酣不自禁，大白果连引。妙语发天机，澜翻吐难忍。明朝传急足，一笑启吾吻。黄花开正繁，虚坐前后尽。落英尚可赋，有味出咀吮。
东田看稻
作者：查慎行
朝代：清
体裁：五言律诗

云气散如涛，秋田罢桔槔。涨痕侵岸阔，稗草比禾高。米卜丰年贱，农怜瘠土劳。预期营一醉，归去涤新槽。
东阿县北新开河一道问之土人初无名也
作者：查慎行
朝代：清
体裁：五言律诗

朝廷兴永利，州县博虚名。畚锸纷纭集，河渠指顾成。久晴无水蓄，一雨便泥行。即目抒怀句，依稀太息声。
东阿道中
作者：查慎行
朝代：清
体裁：五言律诗

今日东阿县，重瞻少岱山。河流连巨野，地脉隐磝关。剥枣棘篱外，沤麻沟浍间。土风占月令，一破旅人颜。
东风第一枝·盆梅重放喜而有作
作者：查慎行
朝代：清
体裁：词

细剪棕毛，净揩瓷斗，蓓蕾重添繁蕊。好风微漏春前，暗香偷搀腊尾。画中取意，又岂在、依山傍水。逗纱窗、一点疏灯，大有横斜标致。便开也、不捎燕觜。便落也、不粘蝶翅。苔痕绿上闲阶，是伊天然位置。陈根客土，几曾占、种花隙地。伴老夫、炙砚呵冰，写入岁寒吟里。
两头纤纤曲二首·其一
作者：查慎行
朝代：清
体裁：七言绝句

两头纤纤楸子船，送郎只到洞庭边。四时雪浪滩前石，白日雷霆枕底天。
两头纤纤曲二首·其二
作者：查慎行
朝代：清
体裁：七言绝句

两头纤纤月上弦，中秋屈指又今年。归路二三千里近，别家四十一回圆。
两月来连送荆州季方两兄及声山侄葬感赋
作者：查慎行
朝代：清
体裁：五言律诗

吾宗衰已甚，窀穸复连旬。剩得扶藜手，频为执绋人。瞑知魂魄妥，俭谅子孙贫。几点将乾泪，偏伤后死神。
两间房直庐作
作者：查慎行
朝代：清
体裁：七言绝句

随班番直又晨兴，金钥衔鱼转数层。延阁日长无个事，坐消清簟一壶冰。
严滩早发
作者：查慎行
朝代：清
体裁：古风

紞如鼓打岩头戍，催起栖鸦天未曙。飞星过水如有声，苦雾迷津忽无路。长年眼昏心手熟，已报前滩暗中渡。远气胧胧日射穿，秋光红上严陵树。
严矱庵侍御招同惠研溪吴天章王咸中王孟谷朱西畯乔无功陈叔毅汤西崖小集即席分赋
作者：查慎行
朝代：清
体裁：古风

相逢尘坱中，交臂面不熟。雅人著怀抱，有如瞳在目。侍御乡国贤，未见意久属。司阍戒勿拒，径造少踯躅。一月三过从，看到秋残菊。长安多宴会，热客后先续。长揖容吾曹，情深感君独。红豆致萧淡，河东才屈曲。石坞光走珠，汉阳璞藏玉。髯陈好仪表，大乔绝溪谷。小朱及瘦汤，秀发秋眉绿。厕我数子间，佣保坐击筑。淋漓取尽兴，豪爽一破俗。逃觞或竟去，下榻或信宿。戏具杂博簺，古音披简牍。狂言醒不禁，好句互传读。坐令布衣交，放诞惟所欲。甘从平原游，不学步兵哭。吾生莽无涯，疲躎信两足。玉川洛城居，并少数间屋。未能逃空虚，时复累口腹。所嗟才地劣，径路故窄趗。诸君湖海士，相辏适如辐。倘不鄙迂疏，前期幸交勖。
严陵二绝句·其一
作者：查慎行
朝代：清
体裁：七言绝句

巢由等是未称臣，自占箕山颍水滨。谁遣州名属流寓，却疑此地竟无人。
严陵二绝句·其二
作者：查慎行
朝代：清
体裁：七言绝句

信公门下实多才，柴市馀生大可哀。不是英雄谁有泪，更无一个哭西台。
中伏日题瑞金杨季重秀才深陇梅花图二首·其一
作者：查慎行
朝代：清
体裁：七言绝句

我昨曾游大庾岭，梅花臈月已全开。君家想在画边住，那不叩门冲雪来。
中伏日题瑞金杨季重秀才深陇梅花图二首·其二
作者：查慎行
朝代：清
体裁：七言绝句

矮屋疏篱曲曲通，何来一阵过溪风。人间炎热无处避，好入先生诗句中。
中元后三日渡河题王家营旅壁
作者：查慎行
朝代：清
体裁：七言绝句

潦退河壖与岸平，旧题诗壁半欹倾。北装莫笑今年蚤，头白羞偕计吏行。
中元后复有江右之役吴尺凫浣轮兄弟招同翁萝轩章岂绩杨东崖柴陛升吴志尚成桂舟马寒中家可亭饮绣谷轩席间多赋诗见送别后寄答一首
作者：查慎行
朝代：清
体裁：七言律诗

新知旧好极缠绵，唱橹歌骊惜此筵。渐老渐稀朋酒会，忽晴忽雨早凉天。身随笔墨为人役，影落江湖秖自怜。霜雪满头閒未得，五年三上富春船。
中山尼
作者：查慎行
朝代：清
体裁：古风

中山女尼颜似玉，布袜青鞋行彳亍。白日潜形灌莽中，逢人不敢吞声哭。自言生长本名家，阿父才名宋玉誇。千里飘飘随远宦，一家迢遰入三巴。养成娇女娇无偶，掌上明珠唾随口。花前侍妾尽知书，镜里新妆时学母。自从观察去朝天，官署清凉遂可怜。寇盗西南俄阻隔，彗氛狼鬣扫东川。孤儿寡妇皆臣仆，翠袖搴萝行补屋。卖散平头计渐贫，嫁分红粉身何独。飘零无赖到南迁，夫婿移家远入滇。几夜新婚成永诀，旋收战骨葬江边。早年沦落多关命，石上三生眼前證。便遣情缘着死灰，行依心月开圆镜。小鬟何意尚随身，宛转青丝手共分。金剪无声云委地，宝钗有梦燕依人。扶携同向中山寺，改口人前唤师弟。别与翻经起法名，庆光旧是闺中婢。皓齿明眸两比丘，久拚生死等浮沤。香灯绣佛前因在，从此相依拟白头。晨钟暮鼓流光易，荏苒今年三十二。骨肉深恩且勿论，沧桑时局关何事。何当六诏又屯师，十月孤城乍解围。将军奏凯功无敌，悍卒搜牢势不支。移巢拔穴驱人起，但是有身无避理。一朝蓄发强同行，几度剚刀犹不死。归程昨夜次遍桥，哀角吹残令寂寥。却喜道傍俄见弃，草间趺坐度清宵。同行偶傍江东客，指点云山晓来迹。双江暂拟寻同伴，半路又惊逢逻卒。太守呼来泪未乾，含啼一一语悲酸。乱来莫说为官好，儿女姻亲那得完。梦里生还愁故里，依稀记得莱阳是。己作昆明劫后人，托根何必仍桑梓。君不见列帐西来珠翠围，匆匆粉镜去如飞。不知皂帽天涯住，何似红裙马上归。
中秋与佟陶庵中丞相遇于江阴舟次邀同月下小饮口占一首
作者：查慎行
朝代：清
体裁：七言律诗

清凉古寺上元游，重展晴光为我留。一笑可知无价买，万缘何必有心求。主张风月推坛坫，舒卷波澜入唱詶。绝胜虎山桥畔路，两头弦管作中秋。
中秋凤晨堂宴集
作者：查慎行
朝代：清
体裁：古风

吴兴我初到，风景值清美。纵为冷澹游，亦恋佳山水。矧乃多良朋，盍簪履错趾。十日九放舟，波光岚影里。夜归漏必下，旦辄扣门起。如此以为常，行期难准拟。中秋节渐近，未到先屈指。朝登凤晨堂，少长各就齿。森然敬爱客，未觉肴核侈。是夕雨忽晴，天容出新洗。华镫挟朗月，潋滟落杯底。倒影射空堂，濛濛烟雾紫。谈谐杂丝竹，觞政不暇理。我醉问主人，雅集岁凡几。答言良会难，云散波旋委。自从庚申后，十四五年矣。同学近无多，含情俟知己。此邦富人文，槃敦执牛耳。耆英洛下社，子弟高阳里。往往前辈交，久要或在此。平生好求友，出门失桑梓。落魄肯见收，同心庶堪倚。溪山勿吾笑，来往自今始。
中秋前拟招徐韩弈陈宋斋梅溪及德尹曾三芝田诸弟合并为三日之游先期相订俱蒙见允作诗志喜二首·其一
作者：查慎行
朝代：清
体裁：七言律诗

东西相望总离居，问讯频传得报书。爱惜风光三日里，感怀存殁十年馀。前期直恐因跛废，末疾犹思借酒袪。赖是同心不遐弃，肯随佳月到吾庐。
中秋前拟招徐韩弈陈宋斋梅溪及德尹曾三芝田诸弟合并为三日之游先期相订俱蒙见允作诗志喜二首·其二
作者：查慎行
朝代：清
体裁：七言律诗

近偕诸弟远朋俦，博取新欢续旧游。齿长人皆开八秩，眼明天许作中秋。芡盘菱角田家味，紫蟹黄鸡野客羞。伐木三章歌一阕，清狂校胜竹林不。
中秋南昌书局对月限韵
作者：查慎行
朝代：清
体裁：五言律诗

又作殊方会，牵牛昏正中。客程千里外，乡语一尊同。快读新诗句，閒思旧桂丛。爱眠辜好月，莫笑白头翁。
中秋喜晴
作者：查慎行
朝代：清
体裁：七言律诗

连晨苦雨怅淹留，地近梁园客勌游。梦里无花谁劝酒，天边得月且登楼。城围老柳吹笳夕，露洒寒螀击柝秋。却记去年今夜会，满堂丝竹醉湖州。
中秋夕客散偶成末句用剑南成语
作者：查慎行
朝代：清
体裁：七言绝句

龙钟曳杖忆归田，癸巳中秋两日前。便有邻人怜我老，不图又过十三年。
中秋夜与德尹对酌
作者：查慎行
朝代：清
体裁：五言律诗

今夕是何夕，弟兄俱在家。狂吞杯底月，笑指雾中花。老子兴不浅，达人生有涯。底须愁后夜，圆影蚀虾蟆。
中秋夜柳林口玩月与玉符先生及亮功紫沧酉君三同年小饮偶成十六韵
作者：查慎行
朝代：清
体裁：五言排律

露白霜清候，千岩万树头。银河斜绕塞，金镜迥悬秋。轮自东隅上，光从西极流。天长雄鼓角，野静散貔貅。星火移躔避，关山倒景收。赏应同北阙，兴不减南楼。萧爽披襟得，高空与目谋。几年叨扈从，一夕抵旬休。已免携衾直，还为秉烛游。王程千里共，恩赐两宫稠。佳果充柈桉，鲜禽入膳羞。班荆传酒令，隔幔数更筹。饼似团圞样，诗须酩酊詶。老狂尤烂熳，小坐独迟留。明日追成梦，吾生笑若浮。起来林影下，岚翠湿衣裘。
中秋夜洞庭对月歌
作者：查慎行
朝代：清

长风霾云莽千里，云气蓬蓬天冒水。风收云散波乍平，倒转青天作湖底。初看落日沈波红，素月欲升天敛容。舟人回首尽东望，吞吐故在冯夷宫。须臾忽自波心上，镜面横开十余丈。月光浸水水浸天，一派空明互回荡。此时骊龙潜最深，目眩不得衔珠吟。巨鱼无知作腾踔，鳞甲一动千黄金。人间此境知难必，快意翻从偶然得。遥闻渔父唱歌来，始觉中秋是今夕。
中秋夜洞庭对月歌
作者：查慎行
朝代：清
体裁：古风

长风霾云莽千里，云气蓬蓬天冒水。风收云散波乍平，倒转青天作湖底。初看落日沈波红，素月欲升天敛容。舟人回首尽东望，吞吐故在冯夷宫。须臾忽自波心上，镜面横开十馀丈。月光浸水水浸天，一派空明互回荡。此时骊龙潜最深，目炫不得衔珠吟。巨鱼无知作腾踔，鳞甲一动千黄金。人间此境知难必，快意翻从偶然得。遥闻渔父唱歌来，始觉中秋是今夕。
中秋夜洞庭湖对月
作者：查慎行
朝代：清

长风驱云几千里，云气蓬蓬天冒水。风收云散波忽平，倒转青天作湖底。初看落日沈波红，素月欲升天敛容。舟人回首尽东望，吞吐故在冯夷宫。须臾忽自波心上，镜面横开十馀丈。月光射水水射天，一派空明互回荡。此时骊龙潜已深，目眩不敢衔珠吟。巨鱼无知作腾踔，鳞甲闪烁翻黄金。人间此境知难必，快意翻从偶然得。遥闻渔父唱歌来，始觉中秋是今夕。
中秋夜洞庭湖对月歌
作者：查慎行
朝代：清

长风霾云莽千里，云气蓬蓬天冒水。风收云散波乍平，倒转青天作湖底。初看落日沉波红，素月欲升天敛容。舟人回首尽东望，吞吐故在冯夷宫。须臾忽自波心上，镜面横开十余丈。月光浸水水浸天，一派空明互回荡。此时骊龙潜最深，目炫不得衔珠吟。巨鱼无知作腾踔，鳞甲一动千黄金。人间此境知难必，快意翻从偶然得。遥闻渔父唱歌来，始觉中秋是今夕。
中秋夜萨勒巴里对月连日扈从由雍安岭乌兰哈尔哈至上都必拉观围恭纪八首·其一
作者：查慎行
朝代：清
体裁：七言绝句

连天积素耀威弧，鹊血牛螉力尽输。看取群情齐踊跃，一人获隽万人呼。
中秋夜萨勒巴里对月连日扈从由雍安岭乌兰哈尔哈至上都必拉观围恭纪八首·其七
作者：查慎行
朝代：清
体裁：七言绝句

尾同獐麂首成羵，千百黄羊合一群。拦入围中何所拟，满滩鹅鸭闹如云。
中秋夜萨勒巴里对月连日扈从由雍安岭乌兰哈尔哈至上都必拉观围恭纪八首·其三
作者：查慎行
朝代：清
体裁：七言绝句

西僧迎辇列香幡，击钵吹螺动法门。番界从来知佛大，而今更识帝王尊。
中秋夜萨勒巴里对月连日扈从由雍安岭乌兰哈尔哈至上都必拉观围恭纪八首·其二
作者：查慎行
朝代：清
体裁：七言绝句

初分左右俨星奔，旋列方圆阵法存。千仞冈头黄纛下，蓝旗两扇合旌门。
中秋夜萨勒巴里对月连日扈从由雍安岭乌兰哈尔哈至上都必拉观围恭纪八首·其五
作者：查慎行
朝代：清
体裁：七言绝句

朴渥如飞掠草中，御前突过疾于风。万钧神艺无轻发，命中仍开射虎弓。
中秋夜萨勒巴里对月连日扈从由雍安岭乌兰哈尔哈至上都必拉观围恭纪八首·其八
作者：查慎行
朝代：清
体裁：七言绝句

豹尾鸡翘满后尘，近前传旨召儒臣。分颁五色离披羽，荣被雕鞍是八人。
中秋夜萨勒巴里对月连日扈从由雍安岭乌兰哈尔哈至上都必拉观围恭纪八首·其六
作者：查慎行
朝代：清
体裁：七言绝句

兽自成群鸟自稀，网开四面总天机。白云一片平如席，趁取鹌鹑帖地飞。
中秋夜萨勒巴里对月连日扈从由雍安岭乌兰哈尔哈至上都必拉观围恭纪八首·其四
作者：查慎行
朝代：清
体裁：七言绝句

嵯峨高势拂云开，天语亲聆指示来。踏遍峰峰沙似雪，始知身到白龙堆。
中秋桂庭对月与徐韩奕马衎斋及儿孙辈小饮
作者：查慎行
朝代：清
体裁：五言律诗

桂树影娑婆，飘香散月波。中秋晴日少，乐事故园多。邂逅成良会，团圞好放歌。儿孙齐在眼，不醉更如何。
中秋节恩赐月饼时果恭纪
作者：查慎行
朝代：清
体裁：七言律诗

列幕周庐白似银，中天夜气肃钩陈。皇衷尚感团圞节，礼赐偏优侍从臣。宫饼堆盘随月彩，御园分果得时珍。回思瓜豆田园味，老去惊看节物新。
中秋赴座主泽州公之召公首唱七律一章仰次原韵
作者：查慎行
朝代：清
体裁：七言律诗

乘鸾顾兔望盈盈，恍坐璜台第十成。桂树有香秋倍爽，丹丘无月昼同明。满堂宾客沾馀斝，前席生徒奉桥衡。公视浮云如富贵，何烦问夜卜阴晴。
中秋雨集拙宜园赋呈宗伯座主晚研前辈·其一
作者：查慎行
朝代：清
体裁：五言律诗

节到今年正，秋分此夜中。重寻三宿约，惟欠一人同。巷气通荷叶，林香入桂丛。满城传胜事，来看雪髯翁。
中秋雨集拙宜园赋呈宗伯座主晚研前辈·其二
作者：查慎行
朝代：清
体裁：五言律诗

可惜团圞月，云封得树堂。檐虚灯动影，池阔水生光。听雨篷笼外，吟风几杖旁。平生师友在，到此分真忘。
丰台看芍药同家次谷兄陈元之甥四首·其一
作者：查慎行
朝代：清
体裁：七言绝句

不用穿花坐竹兜，蹇驴驮客稳如舟。垂杨十里绿阴合，中有一双黄栗留。
丰台看芍药同家次谷兄陈元之甥四首·其三
作者：查慎行
朝代：清
体裁：七言绝句

红艳群群绮陌游，春风茧栗忆扬州。十年一梦依稀似，老眼贪看分外羞。
丰台看芍药同家次谷兄陈元之甥四首·其二
作者：查慎行
朝代：清
体裁：七言绝句

意外秾妆斗眼新，无端一笑为迷津。妒他误马随车处，出色花枝不避人。
丰台看芍药同家次谷兄陈元之甥四首·其四
作者：查慎行
朝代：清
体裁：七言绝句

孟公爱客不寻常，知我钱空买醉囊。特遣白衣迎半路，一壶重发少年狂。
丰城县北十里矶头山上有曲江祠朱文公往还湖南时与李后湖姚雪山游此后人因奉栗主以祀三贤详见李崆峒祠记中今以韦武阳易后湖者讹也
作者：查慎行
朝代：清
体裁：古风

赣江西南来，夭矫北走龙。到此乃东折，矶头扼其冲。是名曰曲江，形势险且雄。扁舟清夜咏，倡自紫阳翁。同时李与姚，杖履偕游从。三贤列祀典，蔚为名教宗。世俗不好古，变置靡所衷。作诗纠缪误，兼以警盲聋。
临平舟中
作者：查慎行
朝代：清
体裁：七言绝句

作双白鹭起前汀，西望山光的的青。暗数永和堤畔路，一桥十里似长亭。
临江仙·北山寓楼与宋梅知夜话
作者：查慎行
朝代：清
体裁：词

霜雪长途君倦矣，远游吾计匆匆。两萍浮海偶相逢。茶烟禅榻，行复几时同。漏转城头春夜永，小楼缺月疏桐。灯花何喜也能红。乱鸦栖后，数尽北征鸿。
临江仙·平望驿
作者：查慎行
朝代：清
体裁：词

两岸菰蒲闻笑语，人家只隔轻烟。银鱼晓市上来鲜。一湖莺脰水，双栌燕梢船。屈指邮亭刚第一，眼中长路三千。南风吹梦到江天。故乡桑苧外，无此好山川。